Oni, naime, prema pisanju italijanskih i španskih medija, planiraju da naprave trampu sa Milanom, po kojoj bi Luka Jović prešao u slavni klub sa "San Sira", a odatle bi na "Santjago Bernabeu" stigao Krištof Pjontek u kraljevskom klubu, pišu italijanski i španski mediji.\nPjontek trenutno baš i ne blista u roso-nerima, bar ne kao kada je iz Đenove došao za 35 miliona evra, pa bi, kako javlja "Don Balon", Milan bio voljan da ga zameni za Jovića, tim pre što je predsednik Reala Florentino Perez navodno već kontaktirao sjajnog poljskog napadača kako bi se raspitao da li bi uopšte došao u redove madridskog giganta.\nJović nije jedini koji se pominje kao "igrač za razmenu" sa Milanom, jer Španci javljaju da je moguće i da put "San Sira" krene njegov saigrač Marijano Dijaz, a sve potkrepljuju nezadovoljstvom Poljaka.\nOn je prošle sezone dao čak 30 golova na 42 mečeva, a evo samo tri na 12 nastupa, i to protiv slabih rivala kao što su Helas Verona i Leće, s tim da nikome nije zatresao mrežu na poslednje četiri utakmice roso-nerih.\nPjontek se, navodno, kaje što je izabrao Milan, a ne nekog drugog velikana koji su ga zvali (pored ostalih Mančester junajted, Napoli, Borusija Dortmund, Čelsi, Roma...), ali nije i jedini kog u Realu vide kao osveženje za napad koji "škripi". Minulih dana španski mediji su javljali da Madriđani žele da dovedu u svoje redove dva nova špica, Džejdona Sanča iz Borusije Dortmund i Pjer-Emerika Obamejanga iz Arsenala, a prethodno i Kilijana Mbapea i Rahima Sterlinga.\nPodsetimo, "kraljevići" su samog ovog leta su potrošili 300 miliona evra na dovođenje igrača kao što su, Eden Azar, Rodrigo, Ferland Mendi i Eder Militao, a trenutno dele prvu poziciju u španskoj Primeri sa Barselonom.


Evo kako da znate da li vam nedostaje cink! - PRess Serbia | PR PRess team\nCink je esencijalni mineral koji je važan za mnoge telesne funkcije, od podsticanja imuniteta, do deobe ćelija. Evo kako da znate da li vam nedostaje cink, i u kojim namirnicama ga ima!\nKao esencijalni mineral, cink učestvuje u mnogim važnim telesnim funkcijama, značajan je za jačanje imuniteta, a neophodan je i za pravilnu deobu ćelija. Evo koji simptomi ukazuju da bi možda trebalo da pojačate unos cinka, bilo malom promenom načina ishrane, bilo uzimanjem suplemenata.\nDa li ste možda primetili da vam sitne povrede, ogrebotine ili iritacije kože prolaze sporije nego što ste navikli? Studije su pokazale da cink ima važnu ulogu u obnavljanju ćelija kože i tkiva. Osim toga, ima naznaka da bi cink zahvaljujući svojim antibakterijskim i protivupalnim svojstvima mogao da bude korisno “pomoćno sredstvo” u borbi protiv akni. Ovo nije nepobitno dokazano, ali definitivno je potvrđeno da zink u nekim slučajevima ublažava stanje kod osoba koje imaju problematičnu kožu, piše Medical Daily.\nNizak nivo ovog važnog minerala može da izazove mučninu, i da utiče na čula mirisa i ukusa do određene mere, tako da je slabiji apetit još jedan od signala da vam možda nedostaje cink.\nTelu je cink neophodan da bi vitamin A mogao da stigne od jetre do mrežnjače. To podstiče stvaranje melanina, pigmenta koji štiti oko. U oku je, naročito u mrežnjači i sudovnjači (opni u kojoj se nalazi mreža krvnih sudova, koji osiguravaju snabdevanje kiseonikom i hranljivim materijama optičkog dela mrežnjače), visoka koncentracija cinka, pa se manjak ovog minerala može manifestovati i kroz probleme kakvi su slabiji noćni vid i razvoj katarakte.\nCink ima važnu ulogu u ćelijskom razvoju, tako da nizak nivo cinka može da ostavi posledice u vidu zaostajanja u rastu. U mlađim uzrasnim grupama (između 9. i 13. godine), manjak cinka može da izazove probleme u lučenju hormona i odloži polno sazrevanje.\nUmeren i značajan manjak cinka povezuju se sa problemima sa raspoloženjem. Ukoliko je osoba upadljivo nervoznija nego ranije, ili je pak postala letargična, može biti u pitanju nedostatak ovog minerala.\nNamirnice koje sadrže cink:\nMeso (teleća džigerica, jagnjetina, govedina, piletina, ćuretina), morski plodovi, integralne žitarice, pšenične klice, jaja, sir, mleko, jogurt, semenke bundeve i suncokreta, kikiriki, bademi, orasi, krastavac, luk, grašak, spanać, paradajz, banane, jagode, breskve, kivi, kakao…\nTagovicink namirnice bogate cinkom nedostatak cinka press serbia\nDa dete progovori, logoped ima načine da ga natera


Vatrootporni MDF - Vatrootporni MDF - Ploče vlaknatice - Kronobuild - Proizvodi - Kronospan\nHome Proizvodi Kronobuild Ploče vlaknatice Vatrootporni MDF Vatrootporni MDF\nMDF FR je nenoseća ploča sa poboljšanim karatkeristikama za usporavanje širenja plamena proizvedena u skaldu sa Evropskim standardom EN 622-5 gde je definisana kao ploča za opštu primenu u suvim uslovima. MDF FR se posebno upotrebljava u javnim objektima gde moraju biti ispoštovani strogi protivpožarni propisi. Ploče ispunjavaju stroge zahteve koji podrazumevaju poboljšane karakteristike vatrootpornosti i posebne osobine ne širenja plamena i varnica. Prema EN 13501-1 ploče su klasifikovane kao B-s2, d0 kod uslova reakcije na požar. Ploče su u osnovi strukture obojene u crveno kao standard.\n- Malo odstupanje u debljini\n- U javnim prostorima gde je procenjen visok nivo rizika od požara


Uhapšeno osam turskih vojnika zbog zavjere protiv vicepremijera\nOsam turskih vojnika uhapšeno je zbog sumnje da su bili umiješani u zavjeru protiv vicepremijera Turske Bulenta Arindža, saopštila je turska vojska.\nOsmorica vojnika pritvorena su u vojnoj kasarni u Ankari u kojoj su smještene elitne turske jedinice nakon što ih je ispitao civilni tužilac, navodi se u saopštenju objavljenom na sajtu vojske.\nDva vojnika uhapšena su danas u blizini kuće Arindža u Ankari, ali su ubrzo puštena, nakon što je policija pretražila njihove kuće, zaplijenila kompjutere i elektronske baze podataka. Neki mediji javili su da su ova dvojica bila umiješana u planiranje ubistva Arindža.\nVojska je odbacila tvrdnje da je dio neke zavjere i naglasila da su dva uhapšena vojnika istraživala ubačenog agenta u vojsci, koji je civilima odavao povjerljive informacije.


Belvedere Holiday Club Bansko 4* (Bansko) - Agencija Panorama Beograd\nBelvedere Holiday Club Bansko 4* se nalazi 300 m od gondole i 700 m od centra mesta Bansko. Hotel Belvedere Holiday Club Bansko 4* se sastoji od tri kompleksa zgrada koja nisu međusobno povezani toplim hodnikom i ima ukupno 108 apartmana. Belvedere Holiday Club Bansko 4* gostima besplatno nudi: korišćenje bazena, đakuzija, saune, parnog kupatila, fitnesa, skijašnice, wi–fi interneta kod recepcije, prevoz do gondole, parkinga (sa ograničenim brojem mesta)\nBelvedere Holiday Club Bansko 4*, Yavor 99, 2770 Bansko, Bugarska\nu periodu od 26.12.2017-08.01.2018. minimalni broj noći je 5\ndoplata za doček Nove godine za dete od 2 do 6 godina, ukoliko se želi imati obrok, iznosi 15,00 Eur\nBelvedere Holiday Club Bansko 4*: recepcija, lift, lobi bar, restoran, sef na recepciji, room servis, spa centar, fitnes, sauna, parno kupatilo, đakuzi, solarijum, masaže, bade mantil, otvoreni i zatvoreni bazen, wi-fi internet, parking (ograničen broj mesta)\nSve sobe imaju TV, telefon, mini bar, kupatilo, fen, balkon.\nApartmani za 4 osobe: jedna spavaća soba sa dva standardna kreveta i dnevni boravak sa dvosedom na razvlačenje. Apartmani za 6 osoba: dve spavaće sobe sa dva standardna kreveta i dnevni boravak sa dvosedom na razvlačenje.


Šta se krije iza Platforme koja je izglasana u Prištini i zbog čega Beograd smatra da je "dijalog srušen" | Skandalozno\nŠta se krije iza Platforme koja je izglasana u Prištini i zbog čega Beograd smatra da je “dijalog srušen”\nPlatformu, koju je Priština danas usvojila, Beograd je još od momenta kada se pojavila prva njena verzija u javnosti doživeo kao neformalnu “objavu rata”, jer je taj dokument bio znak da Priština zapravo neće kompromis, neće dijalog, neće nikakav dogovor osim pukog priznanja i to u granicama koje je sama odredila na teritoriji Republike Srbije.\nKoliko je usvajanje prištinske platforme komplikuje situaciju oko Kosova i Metohije i o kako ozbiljnom pitanju se radi imajući u vidu moguće posledice – svedoči to što je predsednik Aleksandar Vučić za sutra zakazao sednicu Saveta za nacionalnu bezbednost.\n– Platforma sadrži uvod, 11 glavnih principa na osnovu kojih će delovati Državna delegacija za dijalog, te poglavlja koja se odnose na značenje normalizacije, evropske integracije, ratne zločine, nestala lica i žrtve seksualnog nasilja, kao i zaštitu prava manjinskih zajednica, sukcesiju i sl – navodi se u Platformi, prenosi N1.\nPlatforma predviđa i da svaki sporazum mora biti u skladu sa Ustavom Kosova kao i uspostavljaje suda za “zločine Srbije na Kosovu”, a naglašava se i da nema sporazuma o nečemu dok se ne postigne sporazum o svemu.\nOvom platformom predviđeno je da prirodni resursi Kosova, a posebno jezero Gazivode i “Trepča” na Severu, predstavljaju deo “suverene teritorije Republike Kosovo” i to pitanje nije “otvoreno za pregovore”.\nVučić je nedavno, na Minhenskom forumu, rekao da je ono što su kosovski Albanci dostavili skupštini kao platformu za nastavak dijaloga sa Beogradom zapravo – platforma protiv dijaloga\n– Oni (Priština) su doneli platformu da se ne sme narušiti teritorijalni integritet Kosova, a Srbija mora da nas prizna – primetio je Vučić i ponovio da za Srbiju ta opcija ne dolazi u obzir.\nBudite prvi sa komentarom na članku "Šta se krije iza Platforme koja je izglasana u Prištini i zbog čega Beograd smatra da je “dijalog srušen”"


Novi izborni fenomen – jedno ime na dve liste | Serb.rs\nSerb.rs > SRBIJA > Novi izborni fenomen – jedno ime na dve liste\nNovi izborni fenomen – jedno ime na dve liste\n26. marta 2016. / Komentari su isključeni na Novi izborni fenomen – jedno ime na dve liste\nDA LI IMAMO IZBORA ? (foto:srbin.info)\nBirači u Srbiji prethodnih godina bili su svedoci najneverovatnije predizbornе i postizbornе kombinatorikе, a ove godine, na scenu je isplivao novi fenomen.\nJedna kandidatkinja nalazi se na dve izborne liste, od kojih jedna podržava vlast, a druga je opoziciona.\nČlanica Treće Srbije Ivana Veljović Pereula kandidat je za poslanika republičke Skupštine na listi “Složno za Srbiju – Narodni savez – Glišić – Parović“.\nTa lista je opozicija aktuelnoj vlasti SNS, a na lokalu podržavaju taj isti SNS. Lider Treće Srbije u tome ne vidi ništa sporno.\n“Niko se ne otima za bilo koga, ona je kao funkcioner stranke delegirana da bude na listi u gradu i isto tako da bude na našoj listi republičkoj. Ono što je preporučuje jeste da je ona jedna mlada i obrazovana žena, master arhitekture, a gde ćete bolje da neko bude u Skupštini grada Novog Sada, pa i na republičkom nivou, od nekoga ko se razume kako grad treba da izgleda”, navodi Miroslav Parović.\nDa li SNS ima problem sa tim što Treća Srbija ne podržava Vladu Srbije, čiji je stožer ta stranka, nismo uspeli da saznamo. Najpre nam je rečeno da ćemo dobiti izjavu, a potom smo ostali bez odgovora.\nOdbornica SNS uputila nas je na šefa odborničke grupe u novosadskom parlamentu. On nam je rekao da nije pravio izborne liste, pa nas uputio na šefa Izvršnog odbora stranke.\nOn je, pak, rekao da je zadužen za pokrajinu i da, takođe, ne može da govori o ovoj temi.\nPolitikolog Duško Radosavljević kaže da su zbog činjenice da se izbori održavaju na svim nivoima, sada na površinu isplivale te, kako ih je nazvao, političke anomalije. To, kaže, zbunjuje birače.\n”Ovde ono što jeste sporno da sada nećete moći sakriti jednu vrstu, da kažem, političkih perverzija. Da vi sa jednom koalicijom budete na jednom nivou, sa drugom na drugom, postavlja se pitanje vašeg političkog stava, usmerenja, a bogami i političkog morala”, ističe Radosavljević.\nZanimljivo je i da se na listi SNS za novosadsku Skupštinu nalazi i kandidat, koji je trenutno šef odborničke grupe SPS-Jedinstvena Srbija u gradskom parlamentu.\nOznake: 2016, fenomen, izbori, nemoral, perverzija, srbija, vesti / Objavljeno u: SRBIJA\n© 0938 Serb.rs. Sva prava zadržana.


Rabat 05. novembar 2017. 15:59\nBrnabić je, u izjavi posle susreta sa premijerom Maroka, istakla da Srbija i Albanija imaju potpuno neslaganje oko Kosova, ali da su na skupu u Maroku pokazale da dijalog treba da postoji, jer je to jedini način da se region napravi stabilnijim.\n"A stabilnost regiona je, ustvari, preduslov za prosperitet, ekonomski, politički i društveni svih zemalja u njemu", konstatovala je ona.\n"Primer otvorenog važnog pitanja između Srbije i Albanije, kao što je takozvana Republika Kosovo, i dijametralni stavovi i neslaganja oko tako važnog pitanja, koja su pre svega emotivna, ne treba da zatovre sva vrata za dijalog u svim ostalim stvarima", ocenila je Brnabić.\nOna je dodala da je to i bila osnovna pozotivna poruka sa panela koji je otvorila sa Ramom, a smatra da je to poruka i sa celokupne konferencije.\nGovoreći o susretu sa premijerom Maroka Sadedinom El Otmanijem, Brnabić je naglasila da je zahvalila na podršci koju je Srbija dobila od te zemlje, kao i na stavu da poštuju teritorijalni integritet isuverenitet Srbije i međunarodni pravni poredak i standarde.\nSto se tice dijaloga.....i Albanija slicno misli za Srbiju. Dijalog sa Vucicevom, Dacicevom i Vulinovom Srbijom je moguc i pored neslaganja sa politicarima iz Beograda koji su se opruzili van svog gubera.


Jasenovac – Donja Gradina 31.03.2012.\nPoklonjenje sjenima žrtava na najstrašnijim mjestima Holokausta i genocida jeste sastavni dio edukacije i formiranja kulture pamćenja. Tim stopama pošli su i studenti istorije iz Banja Luke u sklopu svog projekta.\nNadamo se da će ovakve posjete biti redovane u buduće, bar svake studijske godine i da to neće zavistiti samo od entuzijazma studenata nego i od zvaničnih organa fakulteta i univerziteta i obrazovnog sistema.\nDoprinesimo svi zajedno da se žrtve ne zaborave….\nPogledaj fotografije sa studentskog edukativnog putovanja u okviru projekta Kultura sjećanja i pamćenja OVDJE.


Odjeljenje za inspekcijske poslove: Prebačen plan rada /VIDEO/ - NTV Arena\n10 Gradskih inspekcija u Bijeljini angažovano je tokom pandemije virusa korona na praćenju i sprovođenju mjera koje je donio Republički i gradski štab za vanredne situacije. Paralelno sa ovim poslovima inpekcija je radila i redovne poslove iz svoje nadležnosti. Tokom prvih pola godina prebačen je plan rada za 523 kontrole.\nGradsko Odjeljenje za inspekcijske poslove tokom prvih šest mjeseci ove godine ostvarilo je zapažene rezultate uprkos vanrednom radu tokom pandemije virusa korona.\nVišegodišnji trend u povećanju broja izvršen kontrola nastavljen je i tokom ove godine. Tokom prvih pola godina prebačen je plan rada za 523 kontrole, a godinu planiraju da završe sa oko 7.000 obavljenih kontrola.\nIz Odjeljenja za inspekcijske poslove Grada Bijeljina podsjećaju vlasnike i korisnike poljoprivrednog obradivog i neobradivog zemljišta, da su na osnovu Odluke o mjerama sprječavanja širenja obavezni da uklanjanjaju i uništavaju ambroziju.\nNavedenom Odlukom predviđene su i novčane kazne u iznosu od 150 do 2.000 KM za subjekte koji ne preduzimaju mjere na suzbijanju i uništavanju ambrozije.\nTakođe, upozoravaju se i poljoprivredni proizvođači da ne vrše spaljivanje žetvenih i drugih ostataka na poljoprivrednom zemljištu.\nZa nepoštovanje ove doluke predviđene su novčane kazne za fizička lica od 100 – 1000 KM, za pravna lica od 1000 – 7000 KM i za odgovorno lice u pravnom licu od 200 – 1800 KM.\nO ovim ali i drugim temama opširnije gledajte u emisiji Panorama u nedjelju 9.avgusta od 20 časova.\nTags: bijeljina, boban jovicevic, inspekcija


Razgovor državnog sekretara dr Snežane Janković sa ambasadorom Republike Austrije Johanesom Ajgnerom\npetak, 29. novembar 2013.\nDržavni sekretar u Ministarstvu spoljnih poslova dr Snežana Janković primila je 29. novembra 2013. godine ambasadora Republike Austrije Johanesa Ajgnera.\nU razgovoru je konstatovano da su bilateralni odnosi veoma dobri, da postoji intenzivan politički dijalog, kao i da je ekonomska saradnja dve zemlje odlična. Državni sekretar dr Snežana Janković je iznela uverenje da će Republika Austrija podržati otvaranje pregovora o članstvu Republike Srbije u EU na predstojećem sastanku Evropskog saveta i zahvalila Republici Austriji na doprinosu stabilnosti i bezbednosti na Kosovu i Metohiji, kroz učešće u misijama EULEKS i KFOR.\nAmbasador Ajgner je potvrdio podršku Austrije i izneo uverenje da će Republika Srbija početi pregovore o članstvu u EU januara naredne godine. Podvukao je i da je prisustvo pripadnika EULEKS i KFOR na Kosovu i Metohiji još uvek neophodno.\nIzražena je obostrana spremnost za saradnju u okviru aktuelnog austrijskog predsedavanja Komitetom ministara Saveta Evrope i predsedavanja Republike Srbije Organizacijom za evropsku bezbednost i saradnju (OEBS) 2015. godine.\nKljučne reči: Austrija Snežana Janković Ministarstvo spoljnih poslova


Simonović: Ni spavanje na klupama nije nas sprečilo da slavimo\nI. Đ. 27. januara 2017. 11:10\nKošarkaš Crvene zvezde Marko Simonović izjavio je da se ekipa pobedom nad Panatinaikosom (72:66) u Evroligi izdigla iznad umora i neispavanosti, čime je još jednom pokazala karakter.\n„Prethodna utakmica u Vitoriji bila je jako teška, a potom smo imali problema sa putom i avionom. Pribojavali smo se ove duela sa Atinjanima, jer su bili odmorniji pošto su prošlo kolo igrali kod kuće, spavali i imali kasnije direktan let, za razliku od nas. Tačnije, spavali smo po klupama… Panatinaikos je vrhunska ekipa, vratili su se posle našeg vođstva, ali smo na kraju pokazali karakter i kvalitet“, rekao je Simonović novinarima posle utakmice.\nCrveno-beli su nastavili fantastičan niz u elitnom takmičenju, sedmom pobedom zaredom, što posebno raduje srpskog reprezentativca.\n„Bravo za ceo tim, ali ne razmišljamo o tome, samo da na svakom meču damo maksimum, bez obzira da li je ABA liga ili Evroliga“, naveo je Zvezdin trojkaš, uz konstataciju da još uvek ne razmišlja o plasmanu u četvrtfinale Evrolige, iako je to jako izvesno.\nKapiten Luka Mitrović istakao je da su košarkaši Crvene zvezde odigrali najteži meč ove sezone.\n„Definitivno je bilo fizički najzahtevnije, Panatinaikos svoju igru bazira na odbrani i nikada se ne predaje. Pored toga, bilo je jako vruće u hali, kao da smo u junu. Ipak, prebrodili smo sve i došli do velike pobede“, zaključio je Mitrović.\nKošarkaši Crvene zvezde u 21. kolu Evrolige dočekuju Anadolu Efes 3. februara.\nEvroligaKK Crvena ZvezdaMarko Simonović


Izvor: Radio Televizija Vojvodine, 16.Okt.2018, 00:32\nKljučni regionalni problem koji ugrožava suverenitet i teritorijalnu celovitost Srbije jeste složena situacija na Kosovu i Metohiji, ali građani nemaju razloga za strah jer Vojska neprekidno prati situaciju i spremna je da adekvatno reaguje na eventualne promene stanja bezbednosti i spreči prelivanje krize na teritoriju centralne Srbije, izjavio je načelnik Generalštaba Vojske Srbije Milan Mojsilović.\nOn je u intervjuu za "Večernje novosti" od utorka izjavio da je niz postupaka >> Pročitaj celu vest na sajtu Radio Televizija Vojvodine << vlasti u Prištini u poslednje vreme doprineo nestabilnosti regiona, objasnivši da misli na ignorisanje briselskih sporazuma, nametanje rešenja bez uvažavanja stavova Srbije i srpske zajednice na KiM, transformaciju Kosovskih bezbednosnih snaga i posetu kosovskog predsednika Hašima Tačija jezeru Gazivode.\n"Mi ćemo učiniti sve da se poštuju međunarodne obaveze i pravna akta i da u duhu odluka predsednika Republike i premijera nastavimo profesionalnu saradnju s Kforom, ali insistiramo da ih poštuju i svi drugi akteri", izjavio je Mojsilović i dodao da iako su međunarodne snage jedina legitimna oružana formacija, od Kfora se traže garancije da će srpski narod u potpunosti biti zaštićen.\nUpitan da prokomentariše medijske napise da je blizak NATO-u i da je njegovo imenovanje "gest dobre volje Srbije prema Zapadu", Mojsilović kaže da je živeo i u Rusiji i u Briselu, učestvovao u ratnim dejstvima na prostoru bivše Jugoslavije i na KiM i da nema razloga ikome da se pravda, kao i da će voditi računa isključivo o interesima države u skladu sa Ustavom.\nGovoreći o sprovedenim reformama Vojske Mojsilović je rekao da je bilo nekih "neadekvatnih mera", ali da one nisu uticale na sposobnost Vojske da "adekvatno odgovori".\n"Promene u okruženju veoma utiču na ono što će se u narednom periodu dešavati. Mnoge stvari menjamo i unapređujemo. Vojska Srbije, bez obzira na promene bezbednosnog okruženja, uvek će biti spremna da adekvatno vojno odgovori", rekao je Mojsilović.\n"Živeo sam i u Rusiji i u Briselu... Menjamo mnoge stvari"\nBeograd -- Ključni regionalni problem koji ugrožava suverenitet i teritorijalnu celovitost Srbije je složena situacija na Kosovu i Metohiji, kaže načelnik generalštaba...Ali, kako je dodao, građani nemaju razloga za strah jer Vojska neprekidno prati situaciju i spremna je da adekvatno reaguje...


Britanski ministar uputio poruku: “Bosna i Hercegovina se suočava sa tri ozbiljna izazova” – Haber.ba\nBritanski ministar za Evropu, sir Alan Duncan, boravio je u Bosni i Hercegovini 16. i 17. marta.\nAlan Ducan - Screenshot/YouTube\nMinistar se u Sarajevu susreo sa ministrima vanjskih poslova Zapadnog Balkana sa kojima je razgovarao o pripremama za Samit o Zapadnom Balkanu koji će se u julu održati u Londonu, pišu “Vijesti“…\nMinistar se, također, susreo sa predsjedavajućim Vijeća ministara dr Denisom Zvizdićem, ministrom vanjskih poslova BiH Igorom Crnadkom, premijerom Federacije BiH Fadilom Novalićem i predsjednicom Vlade Republike Srpske Željkom Cvijanović. Na ovim susretima istaknuta je snažna podrška Ujedinjenog Kraljevstva Bosni i Hercegovini.\nMinistar Duncan je u pratnji britanskog ambasadora u BiH, Edwarda Fergusona, kratko obišao Sarajevo.\nNa kraju posjete, ministar Duncan je snimio video poruku za građane Bosne i Hercegovine:\nTeme:Alan Duncan, BiH, izazovi, izdvojeno, Velika Britanija


Obama i Romni izjednačeni « Radio Televizija BN Radio Televizija BN\nHome / Obama i Romni izjednačeni\tObama i Romni izjednačeni\nPredsednički kandidat republikanaca Mit Romni nastavio je svoju predsedničku kampanju sinoć u Sijuks sitiju u državi Ajovi gde je istakao da je skoro 400.000 ljudi ostalo bez posla i da je to “jednostavno nezamislivo”.\nNezaposlenost u Sjedinjenim Državama pala je sa 8,3 na 8,1 odsto u avgustu, ali to “poboljšanje” usledilo je samo zbog toga što je više ljudi odustalo od traženja posla pa se i ne vode u vladinim proračunima jer su povukli dokumenta sa tržišta rada.\nPrema tim podacima u avgustu je zabeleženo 96.000 novih radnih mesta u odnosu na jul, što je manje od očekivanog i moglo bi da predstavlja novi udar na nade predsednika SAD Baraka Obame da u novembru dobije drugi mandat.\nAgencija AP navodi da nijedan predsednik nije uspeo da dobije drugi mandat pri stopi nezaposlenosti od osam odsto, još od Frenklina Ruzvelta.\nAP ističe da upravo ti podaci otežavaju izbornu kampanju Obame i vrše politički pritisak na njegovu kampanju u onim državama gde je stopa nezaposlenosti čak i viša od nacionalnog proseka. Tako, na primer, stopa nezaposlenosti u Nevadi iznosti 12 odsto, u Severnoj Karolini 9,6 odsto, u Mičigenu devet odsto, Floridi 8,8 odsto a u Koloradu 8,3 odsto. Sve su ovo podaci za juli, najnoviji koji su dostupni.\nZa sada, Obama se generalno ipak dobro drži u mnogim od tih država, a ankete na nivou države pokazuju da oko polovina Amerikanaca, od onih koji su se već odlučili za koga će glasati, podržava svog predsednika. Ostali su za Romnija, i oni veruju da je zbog iskustva u biznisu republikanski kandidat najbolja ličnost koja će rešiti ekonomske poteškoće zemlje.\nS druge strane, ankete pokazuju da Obama ima i dalje veliku popularnost kod “prosečnih Amerikanaca” koji veruju da će on najbolje odgovoriti njihovim potrebama.\nUkupno gledajući, kandidati su izjednačeni i predsednički izbori će, kako se procenjuje, biti “najtešnji” u odnosu na nekoliko prethodnih. Ankete pokazuju da je je manje od 10 odsto glasača još neodlučno.\nRomni i Obama u petak su bili u Ajovi i Nju Hemširu, dve male države ali potencijalno odlučujuće za izbore 6. novembra, navodi AP.\nObama dalje ide na Floridu koju će danas početi da obilazi.\nObama je kritikovao Romnija da njegova ekonomska teorija počiva samo na jednoj ideji a to je smanjivanje poreza.\nS druge strane, Romni je rekao da u Obaminom govoru na konvenciji Demokratske stranke u Šarlotu “nije bilo ničega što bi uverilo da predsednik zna šta radi kada je u pitanju zapošljavanje”, kazao je Romni za “Foks njuz”.\nRomni planira da danas poseti Virdžiniju, državu u kojoj je Obama pobedio 2008. godine, a Romni namerava da je osvoji u novembru.


Šeranić uručio opermu bijeljinskoj Bolnici FOTO\nMinistar zdravlja i socijalne zaštite Alen Šeranić danas je bijeljinskoj Bolnici "Sveti vračevi" uručio 10 monitora za praćenje vitalnih parametara pacijenata, istakavši da se nastoji nabavljati oprema koja može da se koristi dugoročno, u svrhu preventivnih mjera.\n"Naum Ministarstva je pronaći način na koji će svaka bolnica u Republici Srpskoj moći da se istakne po nečemu što, shodno svojim kapacitetima, može da radi, a na korist svih građana Srpske. Jedan od primjera je upravo bijeljinska Bolnica, kroz elektrofiziologiju srca i pejsmejker, što koriste pacijenti i sa područja ovog grada, ali i Zvornika, Doboja, Trebinja...", rekao je Šeranić.\nOn je istakao da u Ministarstvu imaju viziju kako svaka bolnica treba da izgleda - da ima jak urgentni blok, poliklinički dio izvučen iz bolnice i do dva dana boravka u takvoj vrsti bolnica.\n"Hvala i Fondu zdravstvenog osiguranja koji finansira sve ove aktivnosti. Pratimo jedni druge i radimo za dobrobit građana Srpske", poručio je Šeranić.\nŠeranić je napomenuo da je oprema uručena bijeljinskoj Bolnici u okviru akcije isporuke medicinske opreme koju je Vlada nabavila za zdravstvene ustanove u Srpskoj.\n"Tokom kovida slušali smo potrebe zdravstvenih ustanova, šta je to neophodno da bi mogle da što kvalitetnije pružaju zaštitu stanovništvu i na bazi tih potreba projektovana je ova oprema", rekao je Šeranić novinarima nakon uručenja.\nOn je napomenuo da danas počinju sa isporukom pacijent-monitora, koji prate vitalne znake i multifunkcionalni su, što znači da mogu da budu korišteni na svim odjeljenjima.\n"U narednih mjesec i po ćemo vjerovatno obići cijelu Republiku Srpsku. Važno je napomenuti da nije riječ o opremi koja može da bude korištena samo za kovid, već u različite svrhe. Imaćemo transportni CT aparata u Bijeljini, koji se može koristiti i za skrining karcinoma pluća", naveo je Šeranić.\nDirektor Bolnice Zlatko Maksimović rekao je da je današnja isporuka samo početak onoga što će ta ustanova u narednom periodu dobiti od Ministarstva i Vlade Republike Srpske, te im je zahvalio za pomoć.\n"Svaka pomoć pomaže da budemo ekspeditivni, i u kovid, ali u postkovid eri", rekao je Maksimović.\nLJekar Lazar Angelkov istakao je da u bijeljinskoj Bolnici danas ugrađuju i najsloženije pejsmejkere, ocijenivši da je ova ustanova prepoznatljiva na karti BiH, ali i jugoistočne Evrope.\n"Prošle sedmice počeli smo i sa krioablacijom, kao samim vrhom u elektrofiziologiji, te polako formiramo odsjek za aritmije", rekao je Angelkov i dodao da su u Bolnici danas obilježili i godinu dana od početka rada Pejsmejker centra.\nŠeranić je posjetio i bijeljinski Dom zdravlja.


Organizacija društvenog aktivizma » Spoljna politika Srbije – između Brisela i Moskve?\nSpoljna politika Srbije – između Brisela i Moskve?\nОзнаке: EU, Pozivi, Rusija, spoljna politika\nForum za međunarodne odnose Evropskog pokreta u Srbiji i Fondacija Fridrih Ebert organizuju konferenciju „Spoljna politika Srbije – između Brisela i Moskve?“, u utorak, 13. juna 2017. godine, od 10 časova u Aeroklubu, (Uzun Mirkova 4).\nRenomirani stručnjaci iz Srbije i gosti iz inostranstva će na konferenciji predstaviti svoja viđenja i analize odnosa Srbije i Rusije u svetlu procesa pristupanja Srbije Evropskoj uniji.\nDržava Srbija nema jasno utvrđenu i u Narodnoj skupštini usvojenu spoljnopolitičku strategiju. Međutim, nakon 2008, Beograd se opredelio za politiku „i Brisel, i Moskva“, odnosno za članstvo u EU i istovremeno za strateško partnerstvo sa Ruskom Federacijom. U pregovaračkom procesu o pristupanju EU, od 35 pregovaračkih poglavlja postoje ona u kojima saradnja Srbije sa Rusijom može da uspori proces ili čak zakoči integraciju u EU.\nNa konferenciji će se razmatrati kako se u ovim oblastima razvijaju odnosi Srbije sa Ruskom Federacijom i u kom pravcu će dalje ići, u kontekstu promena u EU, stvaranja novih saveza Rusije sa strateškihm partnerima, kao i rastuće uloge Kine i Turske na prostoru Zapadnog Balkana.\nNa skupu će, pored ostalih, govoriti:\n· Jelica Minić, predsednica, Forum za međunarodne odnose Evropskog pokreta u Srbiji,\n· Ursula Koh-Laugvic, direktorka, Regionalna kancelarija za Srbiju i Crnu Goru Fondacije Fridrih Ebert,\n· Mikhail Lobanov, viši istraživač, Centar za istočnoevropske studije, Ekonomski institut Ruske akademije nauka,\n· Rainhard Krum, Fondacija Fridrih Ebert, Regionalna kancelarija za saradnju i mir u Evropi, Beč.\nProgram i najava skupa.\nPrijave i informacije: Maša Živojinović, masa.zivojinovic@emins.org


Bronza na otvaranju sezone\nMinulog vikenda u Bijeljini održan je tradicionalni turnir Bijeljina open 2014 – Noć šampiona, na kome je učestvovalo preko 60 klubova iz desetak zemalja sa preko 500 učesnika.\nUčešće u juniorskoj konkurenciji na ovom takmičenju uzeo je i Đorđe Salapura, koji se okitio bronzanom medaljom. Inače, turnir u Bijeljini je karatiste bio izbornog karaktera za reprezentaciju tako da mu je to dalo dodatni kvalitet.\nUPIS NOVIH ČLANOVA – DIJAMANT PRIJATELJ DECE\nKarate klub Zrenjanin vrši upis novih članova u sportsku karate školicu. Povodom 75 godina kompanije „Dijamant“, dugogodišnjeg donatora kluba, svi novoupisani članovi imaće 75 dana besplatnih treninga.\nUpis traje tokom čitavog oktobra, a termini treninga su utorkom i četvrtkom od 18.30 časova u Domu borilačkih sportova (bivši „Partizan“ kod stare pijace“). Pored besplatnih treninga, klub je pripremio i razna iznenađenja za sve novoupisane članove. Rad sa decom u klubu obavljaju stručno osposobljena lica sa odgovarajućom licencom. Kontakt telefon: 060 620 1875.\nTurnir u košarci za žene - "Trofej oslobođenja 2014."


Naslovna/Politika/Dodik: Nije nam namjera da umanjimo zločine koji su se desili nad Bošnjacima, nego da sagledamo i srpske žrtve\nMilorad Dodik u Nardonoj Skupštini Republike Sprske, foto Siniša Pašalić\nPosebna sjednica Narodne skupštine RS posvećena Izvještaju o radu Komisije za Srebrenici počela je obraćanjem predsjednika Srpske Milorada Dodika, na čiji zahtjev je sjednica i sazvana.\nPredsjednik Srpske je rekao da je povod za zakazivanje sjednice bilo uručivanje spiska od 22.000 “osumnjičenih” Srba njemačkim tužiocima.\nDodik je rekao da je broj ubijenih Srba u Podrinju 2.600, među kojima je 266 žene i djece.\n– Njih nema u izvještaju Komisije, koja je radila pod pritiskom Pedija Ešdauna – poručio je Dodik.\nOn je dodao da broj stradalih Bošnjaka ne odgovara istini jer na njemu ima i živih, kao i onih koji nisu stradali u Srebrenici.\nVraćajući se događajima u vrijeme formiranju Komisije Vlade RS iz 2004, Dodik je naveo da je Komisija podnijela dva izvještaja jer Ešdaun nije bio zadovoljan prvim.\n-Tendenciozno i bez bilo kakvih argumenata Komisija je na spisak pripadnika Vojske RS i MUP RS koji su bili na području Srebrenice stavila 20.150 imena. Nedopustivo je da se Komisija formira samo da istražuje stradanje Bošnjaka, nedopustivo je da se to radi pod pritiskom stranaca – ocijenio je Dodik.\nPredsjednik RS je objavio imena nekoliko Bošnjaka za koje u matičnim knjigama postoji trag da su umrli 1992, a u izvještaju Komisije za Srebrenicu se kao datum smrti navodi juli 1995.\n– Postoji spisak od 59 lica koji su živi i koji glasaju na izborima, a njihova imena nalaze se u Potočarima – rekao je Dodik.\nOn je naveo da je određen broj Bošnjaka stradao u međusobnim okršajima, kao i tokom borbenih dejstava.\n#Banjaluka Kada pozovemo strance da dođu na obilježavanje stradanja našeg naroda u Bratuncu oni nam kažu da ne mogu jer je to ‘vojno groblje’, a podaci pokazuju da su upravo Potočari vojno groblje – predsjednik #Dodik na posebnoj sjednici #NSRS o Izvještaju o #Srebrenica.\nDodik je podsjetio da je prije 12 godina Savjet ministara BiH formirao komisiju za istraživanje stradanja Srba u Sarajevu.\n– Međutim, perfidna sarajevska politika na čelu sa tadašnjim predsjedavajućim Savjeta ministara Adnanom Terzićom je izmijenila njen cilj. Komisija je popisivala uništene zgrade. Dobili smo jedno veliko ništa – rekao je Dodik.\nDodik je poručio da Vlada RS mora da povuče sporni izvještaj Komisije za Srebrenicu iz 2004.\n– Danas je naša dužnost da stanemo u odbranu interesa RS. Narodna skupština treba da da nove smjernice postupanja Vladi RS. Cilj je istinito prikazivanje događaja u Srebrenici od 1992. do 1995. Srpska nikada neće umanjivati zločine koji su počinili Srbi, ali se ne smiju prećutati zločini Nasera Orića. Srpska će pružiti punu podršku novoj međunarodnoj istražnoj komisiji. Ta nova komisija treba i da razluči uzroke smrti – rekao je predsjednik Srpske.\n#Banjaluka Njemački tužilac se pojavio 60 ili 70 godina kasnije nego što je trebao. On je trebao da istražuje zločine koje su nad našim narodom počinili predstavnici njegovog naroda u Drugom svjetskom ratu-predsjednik #Dodik na posebnoj sjednici #NSRS o Izvještaju o #Srebrenica.\nTakođe je rekao da mu je drago što su predstavnici opozicije prisutni na sjednici i pozvao ih da dogovore zajednički stav o ovom pitanju.\nDodik je predložio da Narodna skupština RS zatraži od Vlade RS da stavi van snage izvještaj Komisije za Srebrenicu i da formira novu komisiju koja će istražiti događaje od 1992. do 1995.\nDodik je predložio i formiranje komisije za istraživanje stradanja Srba u Sarajevu.\n“Vlada Srpske nije mogla da ne usvoji izvještaj”\nDragan Mikerević, koji je bio premijer Srpske u vrijeme rada Komisije za Srebrenicu prije14 godina, rekao je da je nivo saznanja o tim događajima u to vrijeme bio mnogo manji nego sada.\n– Tada je odnos političkih snaga na svim nivoima bio drugačiji nego sada. Bio je to period kada je međunarodna zajednica bila snažno involvirana u BiH, kada je srpski narod na Kosovu doživio pogrom, kada je ubijen premijer Srbije Zoran Đinđić, zbog čega nismo mogli da računamo na pomoć Srbije. Vlada Srpske nije mogla da ne usvoji izvještaj. To je proizilazilo iz ustavnih nadležnosti Vlade i predočenih dokaza o kršenju međunarodnog humanitarnog prava. Vlada je bila pod snažnim pritiscima, izneđu ostalih, i međunarodne zajednice. Odatle mi nikad direktno nije rečeno da izvještaj mora da bude usvojen, ali indirektno koliko hoćete – rekao je Mikerević.\nNakon njegovog obraćanja poslanicima data je pauza od sat vremena. Šefovi klubova će u tom periodu pokušati da usaglase zajedničke skupštinske zaključke.\nMilorad Dodik Narodna skupština Naser Orić Srebrenica\nDodik: Ivanić se otvoreno stavio u funkciju odbrane Britanaca (VIDEO)


Drama zbog smjena u terminalima - Klix.ba\nZahtjev premijera izazvao haos\n4.8.2010. u 21:15\nZahtjev premijera Federacije BiH Mustafe Mujezinovića da se obustave aktivnosti na smjenama u "Terminalima FBiH" i u njihovoj firmi-kćerki "Naftnim terminalima FBiH" u Pločama izazvao je haos u ovim kompanijama, pišu sutrašnje "Nezavisne novine".\nGeneralni direktor "Terminala FBiH" Ibrahim Bećirbegović, koji je prošle sedmice smijenio sva tri člana Nadzornog odbora i dva člana Uprave firme u Pločama, rekao je da ne može poništiti ove odluke uprkos naredbi premijera Mustafe Mujezinovića.\nBećirbegović smatra da se premijer zapravo sada oglasio kako bi osujetio njegovu smjenu, a na kojoj navodno insistira ministar energije, rudarstva i industrije FBiH Vahid Hećo iz Stranke za BiH.\nMujezinović, koji je kadar SDA, pak tvrdi da je juče zatražio zaustavljanje svih aktivnosti na smjenama i onih koje je proveo Bećirbegović u "Naftnim terminalima" i onih koje se odnose na Bećirbegovićevu smjenu.\nU pismu upućenom čelnicima firmi, gdje su i oni "smijenjeni", Mujezinović je zatražio da se obustave bilo kakve personalne promjene bez saglasnosti Vlade FBiH s obzirom na to da ga proteklih dana obavještavaju o negativnim dešavanjima u firmama, u kojima navodno ima i nezakonitih radnji.\n"Neka se zaustavi sve, pa ćemo vidjeti šta je ispravno. Neka daju informaciju Vladi FBiH, pa ćemo vidjeti je li to opravdano", dodao je Mujezinović.\nBećirbegović tvrdi da ne može poništiti nešto što je doneseno u skladu sa zakonom i njegovim ovlaštenjima.\n"Personalne promjene u 'Naftnim terminalima' završene su prije desetak dana. Smijenjeni su kadrovi Stranke za BiH i Ministarstva energije. Ostalo je da se okončaju neke formalnosti. Premijer je o tome upoznat", rekao je Bećirbegović.\nOn je istakao da ga je ministar Hećo nedavno pokušao smijeniti putem Nadzornog odbora "Terminala Federacije" i njegovog predsjednika Dževada Paradžika, ali tri člana NO nisu bila za to. Bećirbegović kaže da je Vlada FBiH, a ne Hećo, nadležna za postavljanje i razrješavanje u "Terminalima Federacije", dok je on nadležan za firmu u Pločama.\nMarinko Čavara, potpredsjednik HDZ BiH, sa kojom je dogovoreno imenovanje jednog novog člana firme u Pločama i koja ima člana u NO "Terminala Federacije", smatra da se Vlada FBiH prema ovoj kompaniji ne odnosi kao prema strateškoj, te da jaki sukobi interesa dovode do toga da svako svakog hoće da smijeni.\n"Riječ je o pojedinačnim, a ne interesima FBiH. I Bećirbegović je bio smijenjen kao direktor 'Naftnih terminala' i sam sebi je šest mjeseci unaprijed uplatio novac za odvojeni život i zakup. Bivši direktor Josip Tomić je nezakonito smijenjen. Treba skloniti sve ljude koji su u Upravi 'Terminala' i postaviti nove ljude", dodao je Čavara.


Ministri će odlučiti o vakcinaciji djece starosti od 12 do 15 godina.\nBritanski glavni medicinski zvaničnik (CMO), profesor Chris Whitty, preporučio je u ponedjeljak da se djeci u dobi od 12 do 15 godina da vakcina protiv Covida rekavši da će to donijeti koristi od smanjenja poremećaja u obrazovanju.\nPrije više od nedjelju dana, Britanski zajednički komitet za vakcinaciju i imunizaciju, panel koji savjetuje britanska zdravstvena odjeljenja o politici imunizacije, izdao je saopštenje u kojem se kaže da je "margina koristi" za vakcinaciju djece tog uzrasta premala da bi preporučili vladi da uradi tako.\nAli u ponedjeljak, Whitty je, zajedno sa kolegama iz Škotske, Velsa i Sjeverne Irske, rekao novinarima da svojim ministrima zdravlja preporučuje da se starosnoj grupi da jedna doza vakcine Pfizer-BioNTech. Oni tek treba da odluče da li će učenicima dati drugu dozu.\nProfesor Whitty je naglasio da bi vakcinacija trebalo da bude "ponuđena", a ne obavezna, dodajući: "Ne mislimo da je ovo lijek. Ovo nije 'srebrni metak'... ali mislimo da je to važno i potencijalno korisno dodatno oružje koje pomaže u smanjenju uticaja na javno zdravlje do kojih dolazi zbog poremećaja u obrazovanju".\nProfesor je rekao da su iz CMO podijelili svoje preporuke sa svojim ministrima, a sada je na ministrima da odluče kako će odgovoriti.\nSjedinjene Države, Izrael i neke evropske zemlje uvele su vakcine za djecu, vršeći pritisak na britansku vladu da to slijedi.\nBritanija je ima više od 134.000 smrtnih slučajeva od Covid, a brzi početak uvođenja imunizacije se usporio, pri čemu je 81 posto starijih od 16 godina primilo dvije doze vakcine.


easyCover camera case za Nikon D810 / Zaštita za fotoaparate - Fotodiskont Beograd Srbija\nNaslovna Proizvodi Oprema za fotoaparate Zaštita za fotoaparate easyCover camera case za Nikon D810\nEasyCover Camera case za Nikon D810 omogućava zaštitu fotoaparata u svim situcijama - štiti od udaraca, grebanja, peska i prašine. Ova veoma kvalitetno izrađena zaštitna navlaka ne ograničava nijednu komandu i kontrolu na fotoaparatu. U kompletu se dobijaju i dve zaštitne folije...\nEasyCover Camera case za Nikon D810 omogućava zaštitu fotoaparata u svim situcijama - štiti od udaraca, grebanja, peska i prašine. Ova veoma kvalitetno izrađena zaštitna navlaka ne ograničava nijednu komandu i kontrolu na fotoaparatu. U kompletu se dobijaju i dve zaštitne folije za LCD ekran. Dostupna u crnoj i žutoj boji kao i kamuflažnom dezenu.


» “Troja” se odlaže za mart 2011.\n“Troja” se odlaže za mart 2011.\nScenski spektakl zakazan za 19. novembar u Areni pomeren je za sledeće proleće.\n– Sa žaljenjem saopštavamo da se predstava odlaže, a uzrok pomeranja\ntermina je nesporazum između trupe i evropskog agenta – saopštili su Beogradska arena i Multimedia concerts.\nTrupa “Vatra Anadolije” trebalo je da nastupi u petak, 19. novembra, ali će pred beogradskom publikom “Troju” izvesti 6. marta 2011. godine. Kupljene ulaznice važiće za naredni termin, a mogu se refundirati do 31. decembra ove godine na blagajni Arene.\nSpektakl izvodi više od 80 igrača, pevača i muzičara uz originalnu muziku Jicela Arzena. Trojanski konj od osam metara, fascinantni svetlosni efekti, čak 2.000 kostima i efektni rekviziti čine “Troju” jednom od najzahtevnijih scenskih produkcija na svetu, piše Mondo.\nHomerov ep u njihovoj izvedbi do sada je videlo više od 20 miliona ljudi u 40 zemalja, a među slavnima koji su je javno hvalili su pop zvezda Šakira i engleski pevač Džo Koker. “Troja” drži čak dva Ginisova rekorda – za najbrži grupni ples sa 241 “stepom” u minuti, i najveći broj posetilaca tokom jedne predstave, a to je 400.000.\nŠta su to naše pevačice dobile za 8. mart?!\nTagovi: [ arena, odložena, spektakl, Troja ]\nNema komentara na ““Troja” se odlaže za mart 2011.”\n« Kondom protiv pušenja!\nSuzan Bojl i „Perfect Day“ /video/ »


Javni poziv za učešće u programu podrške privrednim društvima za ulazak u lance dobavljača multinacionalnih kompanija u 2021. godini – ICR\n1. da je Podnosilac prijave registrovan u APR, odnosno upisan u odgovarajući registar privrednih društava, najkasnije do 1. januara 2018. godine;\n3. da je Podnosilac prijave izmirio dospele obaveze po osnovu poreza i doprinosa;\n5. da Podnosilac prijave nije povezan sa kupcem ili potencijalnim kupcem;\n6. da Podnosilac prijave ne ispunjava uslove za sticanje statusa MNK ili nije povezan sa grupacijom koja ispunjava uslove za sticanje statusa MNK, u smislu zakona kojim se uređuju privredna društva;\n7. Podnosilac prijave koji je povezan sa grupacijom koja ispunjava uslove za sticanje statusa MNK i koji je povezan sa kupcem ili potencijalnim kupcem koji ispunjava uslove za sticanje statusa MNK može učestovati u Programu ukoliko efekat učešća rezultira uvođenjem inovativnog proizvoda;\n8. da Podnosilac prijave nije neopravdano odustao od učešća u prethodnim Programima.\n1. da Podnosilac prijave kao pretežnu delatnost obavlja prerađivačku delatnost u: sektoru automobilske industrije – uređaji i komponente za automobilsku industriju (plastika, guma, mašine / oprema); sektoru mašina i opreme za druge namene; sektoru obrade metala; sektoru gume i plastike; sektoru proizvodnje kućnih aparata i delova kućnih aparata; sektoru električnih i elektronskih sistema i elemenata električnih i elektronskih sistema;\n2. da proizvodi Podnosioca prijave pripadaju grupi direktnih/indirektnih materijala koji se nalaze u lancu vrednosti industrijskih sektora iz tačke 1. Poslovnog kapaciteta i da Podnosilac prijave raspolaže mašinama i opremom koje mogu biti upotrebljene za serijsku proizvodnju direktnih/indirektnih materijala koji se nalaze u lancu vrednosti industrijskih sektora iz navedene tačke.\n1. da Podnosilac prijave ima minimum 15 zaposlenih lica u radnom odnosu, na dan 27. avgusta 2021. godine, prema evidenciji CROSO.\n1. da je Podnosilac prijave u toku 2019. ili 2020. poslovne godine ostvario poslovni prihod od prodaje gotovih proizvoda i usluga (od čega je izuzet prihod od prodaje robe) nastalih obavljanjem delatnosti iz proizvodnih sektora koji su predmet podrške ovog Programa, na domaćem ili/i inostranom tržištu, u iznosu ne manjem od 35.000.000,00 RSD dinara;\n2. da vrednost osnovnih sredstava iskazanih u okviru pozicija AOP 0010 (Nekretnine, postrojenja i oprema) pojedinačnog, odnosno konsolidovanog bilansa stanja, u 2019. ili 2020. poslovnoj godini Podnosioca prijave, nije manja od 35.000.000,00 RSD dinara;\n1. Kupovina i instalacija neophodnih industrijskih robota u funkciji izrade delova i poluproizvoda koji će se isporučivati MNK ili njihovim dobavljačima, do tri godine starosti;\n2. Kupovina opreme za automatizaciju i unapređenje postojećih proizvodnih procesa (proizvodne trake, CNC mašine, mašine za pakovanje itd.) koji su u funkciji izrade delova ili poluproizvoda za MNK ili njihove dobavljače, do tri godine starosti;\n3. Izrada i implementacija softverskih rešenja u cilju optimizacije postojećih proizvodnih procesa;\n4. Kupovina opreme za međufaznu kontrolu kvaliteta i kvaliteta gotovih proizvoda koji se isporučuju MNK ili njihovim dobavljačima, do tri godine starosti;\n5. Kupovina neophodnog specifičnog alata ili pribora u skladu sa zahtevom MNK koji će biti u funkciji izrade delova i poluproizvoda za tu MNK.\n6. Kupovina i instalacija autonomnih robota sa sposobnošću učenja i kobota, do 3 godine starosti i koji su neophodni kako bi se ispunili zahtevi MNK ili dobavljača MNK;\n7. Adaptacija postojećih proizvodnih hala u cilju usklađivanja sa specifičnim tehnološkim zahtevima industrijskih sektora kojima pripada MNK i/ili Podnosilac prijave (čiste sobe, antistatički pod i sl.), a u skladu sa zahtevima i pravilima MNK ili u cilju uspostavljanja saradnje sa MNK;\n1. za optimizaciju proizvodnih procesa koji su ključni za ispunjenje zahteva MNK, a u skladu sa očekivanim standardima upravljanja proizvodnim procesima u ciljnim sektorima, posebno optimizacija postojećih proizvodnih linija, uspostavljanje serijske proizvodnje i primena kontrole kvaliteta;\n2. za uvođenje ili unapređenje korporativnog upravljanja, a koje obuhvata: strateško i operativno planiranje, upravljanje ljudskim resursima, marketinške aktivnosti u cilju povećanja obima plasmana proizvoda i pronalaženje novih klijenata;\n3. za uvođenje i sertifikaciju sistema kvaliteta prema zahtevima standarda koji su specifični za industrijske grane u kojima posluje Podnosilac prijave ili MNK (IATF16949/IRIS/CE-3A/CEN i drugi pojedinačni specifični standardi u grupi CEN standarda), kao i za implementaciju i sertifikaciju sistema menadžmenta kvaliteta ISO 14001, ISO 50001, ISO 18001;\n1. troškove terenskog uvida u poslovne performanse Podnosioca prijave od strane predstavnika MNK (dijagnostika);\n• troškove dijagnostike koja se sprovodi radi utvrđivanja poslovnih performansi Podnosioca prijave radi potencijalne saradnje sa MNK;\n• troškove dijagnostike koja se sprovodi radi utvrđivanja poslovnih performansi Podnosioca prijave prilikom uvođenja novog proizvoda u njegov proizvodni proces.\n2. troškove godišnjeg ulistavanja na interaktivne platforme namenjene povezivanju dobavljača iz ciljanih sektora,\n3. troškove plaćanja premije osigranja od opšte odgovornosti za štetu, odnosno osiguranje od odgovornosti iz delatnosti za štetu pričinjenu trećim licima i/ili osiguranja od odgovornosti za proizvode i/ili osiguranja od povlačenja robe, kod društava za osiguranje koja su u registru Akcionarskih društava za osiguranje i reosiguranje pri Narodnoj banci Srbije, u skladu sa zahtevima MNK sa kojom je uspostavljena prva saradnja.\nKreiranjem korisničkog naloga otvara se stranica za unos podataka, kao i za unos prateće dokumentacije, a sve u okviru Obrasca 1- Prijava za učešće u Programu. Korisnik naloga nakon unosa podataka i kompletiranja dokumentacije, potvrđuje da je prijava kompletna, čime se prijava elektronski zaprimljuje. Svaki Podnosilac prijave dobija obaveštenje o prijemu prijave, zavodni broj prijave i Ugovor o poverljivosti informacija. Svaki Podnosilac prijave može podneti jednu prijavu.\n1. Obrazac 2 – Izjavu o ispunjenosti uslova Programa, o dodeljenoj državnoj pomoći de minimis prihvatanju uslova za učešće u programu, koja je izdata pod punom materijalnom i krivičnom odgovornošću;\n2. Izjavu da Podnosilac prijave i njegova odgovorna lica nisu osuđivani za privredne prestupe, kao i da članovi Podnosioca prijave i odgovorna lica u okviru Podnosioca prijave nisu osuđivani za krivična dela protiv privrede;\n3. Kopiju uverenja nadležnog organa poreske uprave da je Podnosilac prijave izmirio sve dospele obaveze po osnovu poreza i doprinosa, ne starije od mesec dana od dana objavljivanja Javnog poziva;\n5. Izjavu da Podnosilac prijave ne ispunjava uslove za sticanje statusa MNK i da Podnosilac prijave nije povezano sa privrednim društvom koje ispunjava uslove za sticanje statusa MNK sačinjeno u slobodnoj formi, osim za Podnosioce prijave koji su povezani sa grupacijom koja ispunjava uslove za sticanje statusa MNK i koji su povezani sa kupcem ili potencijalnim kupcem koji ispunjava uslove za sticanje statusa MNK a čiji efekat učešća rezultira uvođenjem inovativnog proizvoda;\n6. Potpisano i uredno popunjeno Pismo preporuke MNK, ili dobavljača MNK, na propisanom obrascu od strane Agencije, pod uslovom da Podnosilac prijave konkuriše za mere intervencije: kupovina opreme za automatizaciju i unapređenje postojećih proizvodnih procesa i adaptacija postojećih proizvodnih hala;\n7. Izjavu MNK o činjenici da predmet projekta Podnosioca prijave koji je povezan sa MNK u smislu zakona o privrednim društvima predstavlja inovativni proizvod;\n8. Izjavu o toku proizvodnog i distributivnog procesa u okviru grupe, na osnovu koje je moguće utvrditi koji član grupe vrši proizvodnju, a koji distribuciju gotovih proizvoda, ukoliko je Podnosilac prijave matično društvo ili zavisno društvo u okviru grupe;\n9. Izjavu o postojanju obaveze sprovođenja finansijske konsolidacije ili izuzimanju od obaveze od sprovođenja finansijske konsolidacije, ukoliko je Podnosilac prijave matično društvo ili zavisno društvo u okviru grupe;\n10. Šemu povezanosti unutar grupe, ukoliko je Podnosilac prijave matično društvo ili zavisno društvo u okviru grupe.\n3. Kopiju industrijski specifičnih standarda izdatih od strane IAF MLA članice za eksterne audite, odnosno od odgovarajuće institucije;\n4. Ugovor o poverljivosti informacija potpisan elektronskim potpisom zakonskog zastupnika Podnosioca prijave.\nKonkurs za najbolje medijske priloge o praksi u lokalnoj samoupravi „DRUGAČIJE OD DRUGIH"


Novi Sad zvanično Evropska prestonica kulture 2022. godine | TRT Bosanski\nNovi Sad zvanično Ev...\nRazličitim programima na više lokacija u Novom Sadu je večeras svečano otpočela godina titule Evropske prestonice kulture i to u okviru programskog luka pod nazivom “Doček”, praćenog koncertima, predstavama i centralnom manifestacijom održanom u Srpskom narodnom pozorištu, javlja Anadolu Agency.\nŠef delegacije Evropske unije u Srbiji Emanuel Žofre uručio je plaketu Evropske prestonice kulture gradonačelniku Novog Sada Milošu Vučeviću.\n„Čestitam Novom Sadu i Srbiji na ovom postignuću. Evropa računa na vas da budete svetionik kulture, otvorenosti i tolerancije i svojim primerom inspirišete ostale Evropljane“, poručio je Žofre na srpskom jeziku.\nGradonačelnik Miloš Vučević rekao je da će ova godina definitivno promijeniti sve naredne godine. Cela Evropa će videti kako je to kada nagrada dođe u prave ruke, u pravi grad.\n„Ovo nije priča samo jednog grada, ovo je priča svih nas“, rekao je Vučević i naglasio da je ovo uspeh svih Novosađana, ali i cele Srbije.\n„Tokom 2022. godine pokazaćemo celoj Evropi kakvo blago imamo. Pokazaćemo bogatstvo i isprepletenost različitih kultura koje su snažna veza među ljudima i narodima koji ovde žive“, poručio je gradonačelnik Novog Sada, dodajući da će titula Evropske prestonice kulture „zauvek ostati deo identiteta i novi simbol Novog Sada“.\nPredsjednica Vlade Srbije Ana Brnabić kazala je da je ponosna na Novi Sad, ističući da ne postoji grad koji je više zaslužio i koji nosi veći potencijal od Novog Sada da digne visoko evropsku zastavicu omladine i kulture.\n„Novi Sad je centar kreativnosti i kulture, centar izvrsnosti i centar inovacija. Novi Sad je grad u kome cvetaju velike strane tehnološke kompanije, razvojni i istraživački centri, ali i grad vanrednih domaćih pametnih kompanija, naših ljudi koji su svetski lideri u inovativnosti“, kazala je Brnabić.\nOna je rekla da je uložen veliki trud da bi se došlo do evropske titule i da je za to bio potreban predan timski rad, te da je ovo priznanje, ne samo za Novi Sad već čitavu zemlju.\nDirektor Fondacije „Novi Sad - Evropska prestonica kulture“ Nemanja Milenković rekao je da je Novi Sad najmanji grad u toku Dunava sa najviše mostova - 11, od kojih je osam ispod i tri iznad Dunava, a koji odslikavaju burnu istoriju ovih prostora, ali i kontinuirani zajedničku suživot različitih naroda 7.530 godina. On je naglasio da je Novom Sadu titula evropske prestonice kulture donela novu snagu i motiv da ispravlja svoje mnogobrojne mane, ali i da ceni podstiče svoje višestruke vrline.\n„Za razliku od svih drugih gradova koji su nosili titulu, za Novi Sad nije samo čast, već pre svega odgovornost. Kao prvi grad koji je poneo titulu Evropske prestonice kulture ispred zemlje kandidata za Evropsku uniju, naš grad je poželeo da iznova gradi nove mostove kako i glasi krilatica našeg projekta“, kazao je Milenković.\nMinistarka kulture, potpredsednica Vlade Srbije i nekadašnja gradonačelnica Novog Sada Maja Gojković izjavila je da je ovo izuzetan dan za Novi Sad i čitavu Srbiju.\n„Iz perspektive Novosađana nema ničeg prirodnijeg od toga da naš grad bude evropska kulturna prestonica. Ovo je uvek bila sredina koje simbolizuje vrednosti na kojima počiva evropski kulturni prostor i mesto u kome multikulturalnost stanuje vekovima“, kazala je Gojković.\nPutem video-linka na tituli evropske prestonice kulture Novom Sadu čestitala je Marija Gabrijel, evropska komesarka za inovacije, istraživanja, kulturu, obrazovanje i omladinu.\nProgramu su prisustvovali brojne zvanice iz Srbije i inostranstva, među kojima i zamenik ministra kulture i turizma Republike Turske Ahmet Misbah Demircan i gradonačelnik Burse Alinur Aktas, kao i gradonačelnici Budve i Banjaluke Marko Carević i Draško Stanivuković.\nNa preko 40 lokacija u gradu održavaju se brojni kulturni programi, a između ostalih, nastupaju Morcheeba World, Carminho, Chrystabell, Nouvelle Vague, Andreas Ottensamer, Josipa Lisac, Damir Urban, Matija Dedić, Bojana Vunturišević, Rudimental di-džej set, bend Van Gogh, Jimi Tenor official.\nCentralni događaj svečanog otvaranja Evropske prestonice kulture upriličen je u 20 sati 22 minuta predstavom „Zeniteum: 2022“ reditelja Dragana Živadinova, na jednom od glavnih gradskih bulevara, ispred Banovine, koja kroz umetnost slavi velika imena srpske nauke - Milevu Marić Anštajn i Milutina Milankovića.\nSvi programi na svečanom otvaranju Evropske prestonice kulture prilagođeni su epidemiološkim merama, pa su kapaciteti koncertnih mesta smanjeni do 50 odsto, a zajedno sa ulaznicom, biće neophodno da posetioci prilože zeleni sertifikat ili antigenski test ne stariji od 48 sati ili PCR test ne stariji od 72 sata.\nTagovi: #Novi Sad


Vesti online / Sport / Fudbal / Španci objedinili evropsku i svetsku krunu\nŠpanci objedinili evropsku i svetsku krunu\nFudbalska reprezentacija Španije uspela je da na šampionatu sveta u Južnoj Africi objedini titule kontinentalnog i planetarnog prvaka, holandski državni tim je poražen u trećem mundijalskom finalu, selekcija Nemačke je odbranila bronzanu medalju, dok se ekipa Urugvaja nakon 40 godina ponovo našla u vrhu.\nIzuzev polufinalista upravo završenog Mundijala, razloga za zadovoljstvo imaju još četvrtfinalista Paragvaj i učesnici osmine finala Japan, Južna Koreja i debitant Slovačka, kao i neporaženi Novi Zeland. Svi ostali učesnici planetarne smotre Južnu Afriku su napustili "pognute glave", nezadovoljni postignutim rezultatima na najvećem sportskom takmičenju u 2010. godini.\nPriroda eliminacionih turnira koji se čekaju pune četiri godine jednostavno je takva da nema mesta za ispunjenje svih velikih želja i da će uvek biti više onih koji razočarani završavaju nastup nego istinskih pobednika.\nŠpanija je potpuno zasluženo osvojila "Zlatnu Boginju", prvi put u istoriji. Opravdali su ulogu prvog favorita Mundijala, još jednom pokazavši svima da trenutno imaju najbolji tim na svetu i da su u stanju da se nose sa ogromnim pritiskom koji im je javnost nametnula još pre početka turnira.\nO razmerama uspeha španskog sporta minulih godina najbolje govori podatak da su trenutno evropski i svetski prvaci u fudbalu i košarci i da imaju klupskog prvaka Evrope u košarci i vicešampiona "Starog kontinenta" u fudbalu. Dodatni razlog za slavlje vatrenih navijača na Pirinejskom poluostrvu je činjenica da su njihovi ljubimci prva evropska reprezentacija koja je pehar namenjen najboljem timu na svetu osvojila van svog kontinenta. Do sada je jedino Brazilcima 1958. godine u Švedskoj uspelo da se dokopaju trona van "svog tla".\n"Crvena furija" nije, međutim, na takmičenju u Južnoj Africi imresionirala pošto je od šest pobeda čak pet trijumfa ostvarila minimalnim rezultatom. Izuzev nejakog Hondurasa u grupi, kojeg su pobedili sa 2:0, sa svim ostalim protivnicima izabranici Visentea del Boskea nisu lako izlazili na kraj. Šampionski tim je praktično do polufinala sam doveo David Vilja, dok su u finišu prvenstva zablistali prvotimci Barselone - Karles Pujol i Andres Inijesta.\nPublika je mnogo više očekivala od nedovoljno oporavljenog Fernanda Toresa i kreativca Franceska Fabregasa, ali su je oni razočarali. Najbolji igrač u pohodu na "Euro 2008" Ćavi bio je solidan, ali ne i na nivou od pre dve godine u Austriji i Švajcarskoj.\nHolanđani su i treći put zakazali u finalu, drugi put posle produžetaka. Tim Berta van Marvajka delovao je ubedljivo najstabilnije tokom turnira i jedini je na nekoj utakmici koja je odlučivala o plasmanu u narednu fazu takmičenja načinio preokret.\nBilo je to u četvrfinalu protiv Brazila, kada su "lale" pokazale mentalnu stabilnost i potpuno poremetili "karioke" koje su delovale bespomoćno u drugom poluvremenu.\nVesli Snajder je još jednom pokazao kvalitet, s obzirom da je na sjajnu klupsku sezonu u milanskom Interu nadovezao izvanredno odigrano Svetsko prvenstvo. Omaleni vezista je bio sve na terenu - dobar kvaritelj protivničke igre, organizator sa istančanim osećajem za potrebe saigrača i strelac pet veoma važnih golova.\n"Lalama" je za zlatnu medalju nedostajao ubojiti napadač i "pravi" Arjen Roben koji se nije mogao prepoznati tokom šampionata. As minhenskog Bajerna napravio je nekoliko početničkih grešaka, a u finalu je promašio najbolju priliku čime je "crvenoj furiji" omogućio da se vrati u igru i trujumfuje.\nReprezentacija Nemačke osvojila je drugi put uzastopno bronzanu medalju, još jednom oraspoloživši brojne pristalice. "Panceri" su potvrdili da su ekipa koja pruža dobre igre u kontinuitetu, a prvenstvo u Južnoj Africi četvrto je od poslednjih pet velikih takmičenja na kojima je državni tim Nemačke završio među četiri najbolje selekcije. Povrede ključnih igrača, među kojima se izdvaja kapiten Mihael Balak, pružile su šansu mladim snagama, a većina je iskoristila. Izdvojili su se Mesut Ozil, Sami Kedira, Tomas Miler i Žerom Boateng.\nUrugvaj je dugo čekao da se priključi fudbalskom "kremu", a do zapaženog rezultata dvostruki svetski prvak došao je kombinacijom isksustva selektora Oskara Tabaresa, tradicionalne kvalitetne odbrane, fanatične borbenosti i izvrsnog napadačkog tandema Dijego Forlan - Luis Suares.\nMeđu ekipama koje su ispunile snove navijača nalazi se još jedan južnoamerički predstavnik - Paragvaj. Reprezentativci te zemlje plenili su samopouzdanjem, pošto su još pre početka Mundijala tvrdili da su najbolja generacija u istoriji tamošnjeg fudbala. Ispostavilo se da su bili u pravu i da su zaslužili plasman među osam najboljih timova, što je najveći uspeh državnog tima ove male zemlje.\nZnačajan iskorak u odnosu na šampionat održan pre četiri godine načinila su dva predstavnika Azije - Japan i Južna Koreja. Timovi sa Dalekog istoka pokazali su se kao konkurentni rivali, a do eliminacione faze stigli su potpuno zasluženo.\nOsim njih, navijače je obradovala i Slovačka koja je debitovala na velikom takmičenju i prebrodila prvu fazu, a ukras na istorijski plasman u osminu finala bila je pobeda nad braniocem titule Italijiom u odlučujućem meču u grupi. Selektor Slovaka Vladimir Vajs izveo je na teren ofanzivnu formaciju sa tri napadača, a za hrabrost je nagrađen blistavim trijumfom.\nJedina ekipa koja se nije plasirala u nokaut-fazu, a nije razočarano otišla kući je Novi Zeland. Mnogi su ovaj egzotični tim sa amaterima i poluprofesionalcima u sastavu doživljavali kao ekipu koja je došla u Južnu Afriku da odigra tri revijalne utakmice. Podatak da izabranici Rikija Herberta nisu doživeli nijedan poraz i da su po tome jedinstveni na prvom Mundijalu održanom na afričkom tlu često će se u budućnosti koristiti kao kuriozitet sa 19. Svetskog prvenstva.\nNajveći tragičar šampionata je Gana, jedina selekcija sa "crnog kontinenta" koja se plasirala u osminu finala. Učenici srpskog stručnjaka Milovana Rajevca odigrali su za afričke ekipe neuobičajeno disciplinovano, a od istorijskog plasmana u polufinale delila ih je sporska sreća. "Crne zvezde" na meču četvrtfinala protiv Urugvaja najpre nisu iskoristile penal u poslednjim trenucima drugog produžetka, a zatim je "bela tačka" bila fatalna po njih i prilikom izvođenja penala.\nSvako prvenstvo po pravilu obeleži i posrtanje giganata, pošto nema mesta za sve na pobedničkom postolju. Osporavani selektori Brazila i Argentine, Karlos Dunga i Dijego Armando Maradona, nisu uspeli da pripreme igrače za prve teže ispite na Mundijalu, pa su južnoamerički velikani eliminsani u četvrtfinalu od Holandije, odnosno Nemačke.\nEnglezima nije pomogao ni Fabio Kapelo. Još jednom su na terenu ispričali "staru priču" koja se periodično ponavlja na svake dve godine, a svodi se na poruke da su najzad preboleli "stare boljke" i da su spremni za put na vrh. Na kraju se njihov učinak uvek svede na razočaravajući i nesrazmeran jačini tima.\nNa samom dnu završili su finalisti prethodnog Mundijala - Italija i Francuska. "Azuri" kao da se još nisu oporavili od strahovitog udarca po njihov fudbal i afere "kalčopoli" koja ih je iz temelja zaljuljala. Na upravo završenom Mundijalu selektor Marčelo Lipi platio je ceh zbog prevelike vere u članove šampionske generacije iz 2006. godine čiji je zenit karijere očigledno prošao.\nTim koji je po svemu razočarao je Francuska. Bivši svetski prvak završio je na poslednjem mestu u grupi sa jednim bodom i gol-razlikom 1:4. "Trikolorima" kao da krah na Evropskom prvenstvu u Austriji i švajcarskoj i neubedljivo odrađen posao u kvalifikacijama nije bio dovoljna opomena pred takmičenje u Južnoj Africi.\nStručni štab i reprezentativci sve vreme su se gložili, skandali su prepravili njihov trening-kamp, a igrači su se ponašali kao pripadnici nižerazrednog kluba u kome se ne zna red.\nŠampionat u Južnoj Africi obeležili su i opravdani povici na veoma loše suđenje, neuobičajeno hladno vreme i mnogo velikih asova koji nisu uspeli da ponove igre iz klubova.\nLionel Mesi, Vejn Runi, Kaka i Frank Riberi najzvučnija su fudbalska imena koja su razočarala publiku željnu virtuoznih poteza.\nNa 19. Svetskom prvenstvu naša reprezentacija debitovala je pod imenom Srbija, ali nije uspela da se plasira u osminu finala. Izabranici selektora Radomira Antića zabeležili su istorijsku pobedu nad selekcijom Nemačke u Port Elizabetu, ali su porazi od Gane i Australije bili "kobni". U poslednjem kolu D grupe "belim orlovima" je odgovarao i bod iz meča sa Australijom, nisu ga osvojili i prerano su završili učešće na planetarnoj smotri.


Iran traži rok za nuklearno razoružanje - Sputnjik Srbija\n19:44 20 April 2021\n08:43 09.04.2015 (osveženo 16:19 05.10.2015) Preuzmite kraći link\nIran je optužio pet nuklearnih sila da ne preduzimaju nikakve konkretne mere za uništavanje svojih zaliha nuklearnog oružja i pozvao ih na pregovore kojima će biti utvrđen rok za nuklearno razoružanje.\nZamenik iranskog ambasadora u UN Golam Hosein Dehgani poručio je prošle noći članovima Komisije UN za razoružanje da je „sveobuhvatan, obavezujući, nepovratan, proverljiv sporazum najefikasniji i najpraktičniji način da se eleminiše nuklearno oružje“.\nDehgani je optužio SAD, Rusiju, Kinu, Veliku Britaniju i Francusku da obećavaju nuklearno razoružanje, ali da napretka nema.\nIran i šest svetskih sila su ove sedmice postigli važan okvirni dogovor o iranskom nuklearnom programu, a konačni sporazum bi trebalo da bude postignut do kraja juna.\nKomisija UN koju čine sve 193 članice, treba da daje preporuke u oblasti razoružanja, ali tokom prošle decenije toga nije bilo, navodi AP.\nTronedeljni sastanak komisije održava se uoči redovne petogodišnje revizije Sporazuma o neširenju nuklearnog oružja, najvažnijeg svetskog dogovora o atomskom oružju, koja počinje 27. aprila.\nDehgani je rekao da Iran, kao zemlja bez nuklearnog oružja i potpisnica tog sporazuma, veruje da je vreme da sve zemlje, sa atomskim oružjem i one bez njega, počnu da razgovaraju o sporazumu kojim bi bio postavljen rok za uništavanje svog nuklearnog oružja.\nSavetnica u ruskom Ministarstvu spoljnih poslova Olga Kuznjecova upozorila je u govoru u utorak da američko razmeštanje sistema raketne odbrane može da dovede do obnavljanja trke u nuklearnom naoružanju.\nOna je istakla da sve zemlje moraju da poštuju princip da svoju bezbednost ne jačaju na račun bezbednosti drugih.\nKineski savetnik Sun Lei rekao je da zemlje s najvećim nuklearnim arsenalima treba da prve „drastično i suštinski“ smanje zalihe.\nPredstavnik Ukrajine pozvao je na postizanje sporazuma koji bi zemljama bez atomskog oružja dao garancije da im neće biti prećeno tim sredstvima.\nPredstavnik SAD Džon Bravako izjavio je da su pregovori o sporazumu kojim bi bio ograničen dostupan fisioni materijal, „sledeći logičan korak na multilateralnoj agendi nuklearnog razoružanja“.\nZamenik ambasadora Severne Koreje u UN An Mjong Hun izjavio je da su „nuklearne snage život i duša“ njegove zemlje koja neće odustati od atomskog oružja dok god u svetu postoji nuklearna pretnja.\nrok, nuklearno razoružanje, UN, pregovori, Iran


Dalaj Lama – Upornost\nOčaj nikad nije rešenje, nego je krajnji neuspeh. U Tibetanskom kažemo: “Ako kanap pukne devet puta, moramo ga vezati i deseti put.” Čak i ako na kraju ne uspemo, u krajnjem slučaju nećemo žaliti. I kada povežemo ovaj uvid sa čistim poštovanjem našeg potencijala da doprinesemo drugima, možemo početi da obnavljamo našu nadu i samopouzdanje.\nLeci - Moram i trebalo bi…\nSloboda je pravo po rođenju i vrhunski cilj svakog čoveka. Sloboda je utkana u našu suštinu kao prirodno stanje našeg bića i čovek čim se ne oseća slobodno u vezi bilo čega uplaši se, pobuni i po nekad reaguje veoma burno jer se brani.\nLeci - Život je radost i ispunjen je ljubavlju\nŽivot je najveće čudo koje postoji, ali mi se tome uopšte ne čudimo. Navikli smo da uvek, samo ako poželimo, možemo da dišemo, hodamo, trčimo, mislimo, imamo nove ideje u glavi, pevamo kad nam se peva, crtamo, sviramo, istražujemo, čitamo, vozimo bicikl i mogla bih ja do kraja života nabrajati šta sve mi ljudi možemo učiniti i ispoljiti kao sam kreativni izraz Života.\nPaulo Koeljo - Sve Hemisfere- Hafez\nPrivremeno napusti poznato,\npusti svoja čula i tela da se prostru\nKao dobrodošlo godišnje doba\nNa pašnjake i obale i brda.\nOtvori se do krova.\nDalaj Lama – Oslobađanje od anksioznosti\nJedan od najefektivnijih načina da prevaziđemo anksioznost je da prebacimo pažnju sa sebe na druge. Kada uspemo u tome, primetićemo da se veličina naših problema umanjuje. To ne znači da treba da ignorišemo naše potrebe u potpunosti, nego pre da bi trebali da pokušamo da se setimo i potreba drugih pored naših, bez obzira koliko su naše opterećujuće.


Naslovna Info Opštinske vesti Neimenovane ulice u Bačkoj Palanci uskoro dobijaju nazive\nNa sednici Opštinskog veća\nBAČKA PALANKA: Na sednici Opštinskog veća, članovi opštinske vlade su raspravljali o nazivima neimenovanih ulica i drugih delova naseljenih mesta.\nIzvestilac po ovoj tački je bio Zoran Baćina, rukovodilac Odeljenja za privredu Opštinske uprave, koji je naveo da je nadležna Komisija utvrdila imena svih neimenovih ulica u našoj opštini i uputila ih na saglasnost nadležnom pokrajinskom sekretarijatu za lokalnu samoupravu.\n– Ova odluka je usklađena sa zakonom o lokalnoj samoupravi, adresnom registru i Statutom opštine Bačka Palanka, rekao je Baćina. – U ovim aktima je Skupštini jedinice lokalne samouprave data nadležnost da uređuje ovu oblast i da odlučuje o nazivima ulica, trgova, gradskih četvrti, zaselaka i drugih delova naseljenih mesta na svojoj teritoriji.\n– Opština Bačka Palanka je formirala Komisiju za predlaganje naziva ulica, zaselaka i drugih delova naseljenih mesta prošle godine. Komisija je u skladu sa uredbom o adresnom registru i uvidom u elaborat uličnog sistema naše opštine, utvrdila sve delove naseljenih mesta koje nemaju nazive. Spisak ulica smo, u skladu sa ovom odlukom, uputili savetima mesnih zajednica koji su potom dostavili predloge ovoj Komisiji. Razmotrili smo sve pristigle predloge i sačinili nacrt predloga o utvrđivanju naziva ulica, zaselaka i drugih + delova naseljenih mesta. Primenjen je i član zakona o službenoj upotrebi jezika i pisma, tako da su nazivi ulica napisani i na slovačkom jeziku.\n– Po prethodno pribavljenoj saglasnosti pokrajinskog sekretarijata za lokalnu samoupravu, treba da se ova odluka uputi Skupštini opštine na razmatranje i usvajanje.\nInače, mnogi građani nisu mogli da upišu svoje prebivalište, ali i privredni subjekti i preduzetnici. Sa ovom odlukom će biti pokriven svaki deo naše opštine.\nČlanovi Opštinskog veća su na ovoj sednici usvojili i novi Poslovnik o radu opštinske vlade u kome ima dosta izmena u odnosu na prethodni. Data je saglasnost i na odluke Saveta MZ Bratstvo i Despotovo o finansiranju plate jednog zaposleniog sredstvima budžeta Opštine.\nPrethodni tekstIndijanska banana, oblepiha, fežola, merala uspevaju i u Bačkoj Palanci\nSledeći tekstMita Ranisavljev podigao pobednički pehar


Pravilnik DVT i Akcioni plan za nacionalni balans u sudovima\nNaslovnica Sjeverni Sandžak Novi Pazar Pravilnik DVT i Akcioni plan za nacionalni balans u sudovima\nPovećanje broja pripravnika, novi Poslovnik o radu Državnog veća tužilaca (DVT) i Akcioni plan za unapređenje položaja manjina mogli bi u dogledno vreme da ponovo izbalasiraju poremećenu nacionalnu strukturu među sudijama i tužiocima u Sandžaku, ocenjeno je na tribini Sto plus radija u Novom Pazaru.\nPanelisti, član DVT Stanislav Dukić, predsednik Višeg suda u Novom Pazaru Izet Suljević i direktor OCD Kuća ljudskih prava Dragan Popović su na tribini pod naslovom “Nacionalni sastav u tužilaštvima i sudovima Sandžaka: profesionalizam ili pripadnost?” naglasili da je “balansiranje” u novom zapošljavanju proces koji se ne može uraditi “za par godina”.\nDirektor Kuće ljudskih prava Dragan Popović rekao je jedno od istraživanja te OCD pokazuje da ni u jednoj instituciji sa sedištem u Beogradu sastav zaposlenih nije u skladu sa nacionalnim sastavom stanovništva u opštinama u Sandžaku.\nPrema njegovim rečima, istraživanja pokazuju da Bošnjaci i druge nacionalne manjine nemaju dovoljno poverenja u državu.\n“Posebno nepoverenje Bošnjaka vlada prema onome što kolokvijalno zovemo organi sile-policija, vojska i BIA”, dodao je Popović.\nOn je izrazio očekivanje da će realizacija Akcionog plana za unapređenje položaja manjina i “posebna analiza nacionalne strukture svih zaposlenih u svim javnim službama i ustanovama dati neke egzaktne podatke”.\nČlan DVT Stanislav Dukić je podsetio da je 1. septembra na snagu stupio Poslovnik o radu tog veća, u kojem su sadržana posebna pravila za izbor nosilaca javnotužilačkih funkcija u sredinama sa mešovitom nacionalnom strukturom stanovništva.\nOn je naglasio da su ta pravila donesena kako bi se osigurala ravnomerna nacionalna zastupljenost u tužilaštvima i da je DVT dužno da prilikom svakog raspisivanja konkursa pribavi podatke o nacionalnoj strukturi stanovništva na teritoriji koju pokriva to tužilaštvo i nacionalnu strukturu nosilaca javnotužilačke funcije u tom tužilaštvu.\n“Poslovnik sa tim pravilima smo prvi put primenili prilikom poslednjeg izbora dva zamenika osnovnog tužioca u Novom Pazaru. Na teritoriji koju pokriva to tužilaštvo živi 79 odsto Bošnjaka, dok je odnos u broju zamenika tužioca bio 4:2 u korist Srba. Po Poslovniku su prednost za te dve pozicije imali Bošnjaci i mi smo na kraju i izabrali dva kandidata bošnjačke nacionalnosti, iako nismo morali da ih pozitivno diskriminišemo jer su imali maksimalne ocene”, rekao je član DVT.\nUkoliko Skupština Srbije potvrdi ovu odluku, DVT broj zamenika u Osnovnom javnom tužilaštvu u Novom Pazaru biće izjednačen na 4:4, dok je taj odnos u Višem tužilaštvu u ovom gradu 2:1 u korist Bošnjaka.\n“Možda bi bilo bolje da Više tužilaštvo ima četiri zamenika i da je odnos 3:1 u korist Bošnjaka. Kada je reč o Osnovnom tužilaštvu, tu bi odnos trebalo da bude 7:1 ili 6:2 u korist Bošnjaka, jer oni čine 79 odsto stanovništva”, dodao je Dukić.\nČlan DVT je istakao da je izbor dva Bošnjaka za zamenike osnovnog tužioca u Novom Pazaru korak ka ravnopravnoj nacionalnoj zastupljenosti u pravosudnim organima u ovom gradu i ocenio da će to biti dugotrajan proces.\n“Ne možemo očekivati da se za godinu, dve ili tri postigne ravnopravna nacionalna zastupljenost, jer mi ne možemo smeniti tužioca samo zato što je Srbin. Ipak, novim Poslovnikom imaćemo mogućnost pozitivne diskriminacije i verujem da ćemo u naredne četiri godine poboljšati situaciju u Novom Pazaru”, izjavio je Dukić.\nPredsednik Višeg suda u Novom Pazaru Izet Suljević rekao je da, izuzev njega, u ovom pravosudnom organu trenutno ima šest sudija, od kojih su tri Bošnjaka i tri Srbina.\n“Do nedavno je odnos bio 5:3, ali je nacionalna struktura sudija poremećena odlaskom dvoje sudija. U Višem sudu trenutno ima 34 zaposlenih, od toga je 20 Bošnjaka, 13 Srba i jedan Rus”, rekao je Suljević.\nOn je podsetio da je u toku nadogradnja kojom će se dobiti oko hiljadu kvadrata poslovnog prostora, koju finansira Turska razvojna agencija (TIKA), a kojom će se stvoriti uslovi za otvaranje Pravosudne akademije u Novom Pazaru, kao i jedinica Pravosudnog suda, čije otvaranje je obećao bivši ministar pravde.\nSuljević dodaje da je poslednjih godina naglo povećan broj pripravnika, koji cirkulišu kroz sve pravosudne organe, od kojih je formirana dobra baza za izbor novih sudija u Novom Pazaru, među kojima je dosta Bošnjaka.


Humanitarni košarkaški turnir "3 na 3" održan u Niškoj Banji\nPočetak/Društvo/Humanitarni košarkaški turnir „3 na 3“ održan u Niškoj Banji\nNa rekonstruisanim terenima, u OŠ „Ivan Goran Kovačić“ za vikend u Niškoj Banji održan je humanitarni turnir „3 na 3“ na kome je prikupljen deo sredstava za lečenje jedanaestogodišnjeg Stevana Grozdanovića.\nFoto: Stevan Grozdanovic, GO NB\nTurnir je podržan od strane Grada Niša, ispred koga je prisustvovao Aleksandar Stojičić, član Gradskog veća zadužen za omladinu i sport.\nStojičić je naveo da je razvijanje solidarnosti i humanosti među aktivnim članovima zajednice jedan od ciljeva ovakvih organizacija, samim tim na ovaj način pomažemo našim sugrađanima onda kada je to najpotrebnije.\n„Turnir postaje tradicionalna stvar i nadamo se da će, u godinama koje dolaze, nastaviti da novac usmerava na prava mesta, a da će se sve veći broj ekipa pridruživat“, zaključio je.\nhumanitarni turnir košarkaški tereni Niška Banja\nEvropski dan srčane slabosti u Institutu „Niška Banja“\n5. jula 2021. u 17:09\nKoliko je ekipa ucestvovalo,ko je osvojio turnir? Zna li se nesto o tome jer je logicno pomenuti i ucesnike jer narednog puta nece ni doci na slicnom takmicenju.


ŠTO JE MEDIJ MANJI, PRITISAK JE VEĆI | TV KANAL 9 NOVI SAD\nNaslovna BAŠ LAŽEMO ŠTO JE MEDIJ MANJI, PRITISAK JE VEĆI\nNakon održane 4 javne rasprave povodom usvajanja nove medijske strategije, najjači utisak Maje Pavlović, direktorke i vlasnice novosadske televizije Kanal 9 je da su mediji u Srbiji destekovani, a pritisci na lokalne i regionalne medije ogromni.\n“Bila sam na sve 4 javne rasprave: u Novom Sadu, Nišu, Čačku i Beogradu, kao i na javnim raspravama kada je donošena predhodna medijska strategija i usvajan prvi Zakon o radiodifuziji. Tada nas je na svakom mestu bilo 400-500 i više. U Novom Sadu rasprave su se uvek održavale u velikoj sali Skupštine Vojvodine, koja je bila prepuna, nije moglo da se diše. Ove godine bili smo u sali Skupštine Grada, koja je 3-4 puta manja… i bila je polu prazna… nije nas bilo više od 30-40… isto je bilo i u Nišu i u Čačku “- rekla je Maja Pavlović, direktor TV Kanala 9, Novi Sad na poslednjoj ovogodišnjoj javnoj raspravi održanoj u Beogradu.\nPavlović smatra da od 2.500 registrovanih medija u Srbiji, kako pokazuju zvanične evidencije, manje od 100 zaista objektivno informiše javnost, a da svi ostali postoje kako bi se: ili vršila otvorena propaganda vladajuće stranke ili kako bi se novac iz budžeta usmerio u neke druge tokove, a ne za sufinansiranje javnog interesa i u projekte koji zaista služe boljem informisanju građana.\nNjen zaključak je da ovih 2.500 registrovanih medija u Srbiji danas možemo podeliti u 3 grupe.\nU prvoj grupi su oni koji još uvek veruju da Srbija može postati pravna država, da se nešto može promeniti, kojima je objektivno informisanje građana na prvom mestu i čiji su predstavnici prisustvovali javnim raspravama – i takvih medija, smatra, nema više od 100.\nDruga grupa su mediji koji su kupljeni ili su pod uticajem i potpunom kontrolom vladajuće stranke. Ovi mediji ne informišu građane. Oni služe za reklamiranje vladajuće stranke. Vlasnike ovih medija ne interesuje ni opstanak tih medija, niti novinari koji rade u tim medijima. Njima neće biti nikakav problem da svi ovi mediji odu u propast ukoliko se politička situacija promeni i ukoliko više ne budu mogli da ih finansiraju od novca građana, iz budžeta.\nTreća grupa su novoformirani mediji koji služe kao protočni bojleri kako bi se novac iz budžeta koji bi trebao da bude usmeren za sufinansiranje informisanja i javnog interesa, usmerio na neku drugu stranu… to nisu mediji, to su novoformirana pravna lica koja ispunjavaju uslove za učešće na medijskim konkursima na kojima dobiju novac za informisanje, a građani zauzvrat ne dobijaju ništa. Novac iz budžeta se troši na neke projekte, koji se nikada ne realizuju. Čim se situacija promeni i više ne budu imali pristup novcu iz budžeta, ovi “mediji”, ova pravna lica, više neće imati svrhu da postoje.\n“Bilo bi jako interesantno sprovesti istraživanje koliko je medija u Srbiji ugašeno u poslednjih 7 godina, koliko ima medija u Srbiji koji postoje duže od 7 godina i koliko ima medija koji u poslednjih 7 godina nisu promenili vlasnika” – Pavlović smatra da taj broj ne bi prešao cifru od 100.\n“Zvanični podaci govore da u Srbiji danas ima registrovano oko 2.500 medija. Na javnim raspravama je navedeno da se, s jedne strane, broj medija u Srbiji povećao, dok, sa druge strane, predstavnici sindikata tvrde da je preko 1300 novinara ostalo bez posla… malo nelogično?”- ističe Pavlović.\nKada su pritisci na medije u pitanju, smatra da se predstavnici države “nadmudruju” sa novinarima iz medija sa nacionalnim pokrivanjem, dok mediji na lokalnom nivou trpe strašne pritiske.\n“Zato uopšte ne čudi činjenica da je upravo našem kolegi iz lokalnog medija zapaljena kuća.” – rekla je vlasnica TV Kanala 9, Novi Sad.\nKada su pristici na lokalne i regionalne medije u pitanju ona je istakla sledeće:\n“Javna preduzeća su nam mahom otkazala sve ugovore. Na konkursima za medije naši projekti ili ne dobijaju podršku ili je ona desetostruko umanjena. Kablovski distributer IPTV nam ukida pravo na distribuciju našeg programa. Privrednici ne smeju da se reklamiraju kod nas. Inspekcijske kontrole su nam svakodnevnica. Dešavaju nam se čudne nezgode, pod sumnjivim okolnostima (kao što je požar u kući našeg kolege Milana Jovanovića iz Grocke), organi vlasti nam ne daju informacije od javnog značaja i neće da daju izjave za naše medije, premeštaju nas sa multipleksa na multipleks i time nam smanjuju broj gledalaca… tuže nas efikasno i efikasno nam onemogućavaju da pred sudovima zaštitimo svoja prava” – nabrojala je Pavlović pritiske kojima su, kao lokalni medij, izloženi.\nKao osnovni razlog zbog čega se sve ovo dešava navodi sledeće:\n“Srbija jednostavno, u ovom momentu, nije pravna država. Predstavnici države besprizorno krše zakone, ne postoje efikasni pravni lekovi da zaštitimo svoja prava i da se odbranimo od pritisaka, ne postoji nikakava odgovornost državnih činovnika, ne postoje nikakve sankcije za organe vlasti koji krše zakone. Nadam se da će ova medijska strategija pomoći da se smanje pritisci na lokalne i regionalne medije u Srbiji i da će se stvoriti uslovi za opstanak medija koji zaista žele da informišu građane.” – rekla je na kraju Maja Pavlović, direktor i vlasnik novosadske televizije Kanal 9.\nPrethodni tekstNemiri u Kijevu tokom skupa povodom 8. marta\nSledeći tekstProtest u Novom Sadu – borba za ravnopravnost žena


Aleksić: Narodna stranka se zalaže za podizanje cenzusa na 10 odsto - Ozonpress :: internet portal\nTag: Aleksić, cenzus\nPotpredsednik Narodne stranke Miroslav Aleksić izjavio je da se ta stranka zalaže za podizanje cenzusa za ulazak u parlament na 10 odsto glasova osvojenih na izborima.\n– Veći cenzus i ukrupnjavanje političke scene su veoma važni da bismo konačno znali ko je vlast, ko opozicija, a ko su stranke opozicije koje rade u korist režima. Ukrupnjavanje političke scene je važno i da bismo sprečili uništavanje Srbije i režim koji samovoljno rasprodaje nacionalna bogatstva i pokušava da od Srbije napravi koloniju – rekao je Aleksić Radio-televiziji Srbije.\nAleksić je naveo da se Narodna stranka zalaže za razdvajanje parlamentarnih, lokalnih i predsedničkih izbora kako građani na izborima ne bi „zaokruživali jednog čoveka i na izborima za mesne zajednice i na izborima za predsednika Srbije“.\nAleksić je pozvao predsednika Srbije Aleksandra Vučića da ispuni svoje obećanje i dana Radio-televiziji Srbije na poligrafu odgovara na pitanja o „Jovanjici“.\n– Vučić je pitao ko sme da mu postavlja pitanja – evo ja smem, ali Vučić ne sme da dođe – rekao je Aleksić.\nAleksić je istakao da građani Srbije, koji plaćaju RTS, moraju da saznaju istinu, a to znači da ih RTS obaveštava o svim važnim pitanjima, kao što je najava otvaranja rudnika litijuma kod Loznice, kao i o korupciji i kriminalu, poput najveće proizvodnje marihuane u Evropi na imanju „Jovanjica“ u koju je, kako je naveo, umešana vlast.\n– Ovaj režim je stvorio nove kriminalce, kao što je klan Veljka Belivuka, koji im je bio dobar dok im je bio potreban da smiruje tribine na stadionima – rekao je Aleksić.\nAleksić je istakao da je vlast SNS-a u poslednjih devet godina duplirala spoljni dug koji sada iznosi 30 milijardi evra i „rupe u budžetu se nadoknađuje uzimanjem novih dugova koje će vraćati buduće generacije“.


Vjosa Osmani dala zeleno svetlo, Avganistanci stižu na Kosovo - Specijal Info\nby Specijal Info August 16, 2021, 8:34 pm 46 Views\nPredsednica privremenih institucija u Prištini Vjosa Osmani, potvrdila je da su na zahtev SAD u toku pripreme za prihvat avganistanskih izbeglica na Kosovu.\nVjosa Osmani je saopštila da će građani Avganistana gde su talibani preuzeli kontrolu nad većim delom zemlje, proći kroz sigurnosnu procenu SAD-a i da će privremeno boraviti na teritoriji Kosova dok se ne prilagodi njihova dokumentacija za odlazak u SAD.\nVlada Kosova je odmah nakon zahteva i rasprave o institucijalnom sporazumu formirala radnu grupu koja se bavi organizacionim pitanjima, zajedno sa našim američkim partnerima, rekla je Vjosa Osmani. Ovo je bio zahtev SAD, da ovo pitanje ostane poverljivo iz bezbednostnih razloga i procesa evakuacija avganistanskih državljana iz Avganistana. Ispoštovali smo ovaj zahtev i nastavljamo sa radom navela je Osmanijeva.\nOna je dodala da ju je 16. Jula kontaktirao američki ambasador u Prištini Filip Kosnet koji joj je prosledio zahtev predsednika Bajdena i državnog sekretara Blinkena. Zahtev se odnosio na privremeno sklonište avganistanaca, nevinih civila koji su sada na meti talibana, koji su bili lokalni radnici koji su radili sa američkim snagama, kao i njihove porodice uključujući i decu.\nOsmanijeva je opravdavajući plan prijema avganistanskih izbeglica rekla da niko ne zna bolje od toga šta znači biti proteran i napustiti mesto na kojem si odrastao, biti odvojen od svojih najmilijih, biti prisiljen da beži kako bi spasao živote. Samo nekoliko sati ranije i Albanski premijer Edi Rama je najavio kako će i Albanija primiti izbeglice iz Avganistana.\nPrevious article Vuletić danas predaje policiji dokaze o povezanosti Veljine mafije i SNS funkcionera\nNext article Odlučeno je, obavezna vakcinacija za svu decu bez pristanka roditelja


Semafor na autobuskoj ponovo u funkciji\nSemafor koji se nalazi na jednoj od najprometnijih raskrsnica u gradu, glavnoj autobuskoj stanici, izvesno vreme nije bio u funkciji. Vozači su imali pritužbe na odsustvo svetlosne signalizacije upravo zbog velike frekvencije saobraćaja u tom delu grada, a pre desetak dana, ovde se desila i saobraćajna nezgoda.\n– Raskrsnica je ostala bez svetlosne signalizacije jer je autobus oborio semafor. Oštećenje je bilo takvo da je ceo stub sa konzolom semafora morao da bude demontiran. Juče je stigao novi stub koji je danas montiran i semafor će do kraja dana proraditi, kažu u Javnom preduzeću „Direkcija za izgradnju i uređenje grada Zrenjanina“.\nU Direkciji napominju da su i pored odsustva svetlosne signalizacije, na raskrsnici i uz saobraćajne trake sve vreme bili prisutni saobraćajni znaci na koje se vozači u ovakvim situacijama moraju oslanjati.\nMošorinski i Pandžić ponovo dobili poverenje IHF - a\nIzdati štandovi za prodaju hrane na 29. "Danima piva"


Posjeta njemačkog eksperta iz metalskog sektora Ministarstvu za obrazovanje\nSaradnja Ministarstva za obrazovanje i GIZ-a -Njemačkog društva za međunarodnu saradnju\nU prostorijama Ministarstva za obrazovanje, mlade, nauku, kulturu i sport danas je održan sastnak s predstavnicima GIZ-a – Njemačkog društva za međunarodnu saradnju.\nResorno ministarstvo posjetili su Reiner Reidenbach, ekspert za stručno obrazovanje u metalskom sektoru i Majda Tolić, stručna saradnica u GIZ-u sa željom da s ministrom za obrazovanje, mlade, nauku, kulturu i sport Damirom Žugom i direktoricom Pedagoškog zavoda Bosansko-podrinjskog kantona Goražde razmijene informacije o stručnom obrazovanju u srednjim školama na području Bosansko-podrinjskog kantona Goražde.\nTakođer, cilj sastanka je bio da se prezentiraju težnje i namjere resornog ministarstva da srednjoškolsko stručno obrazovanje bude usmjereno na kvalitet i da u potpunosti odgovori potrebama tržišta rada.\nU sklopu projekta „Stručno obrazovanje“ koji se implementira po nalogu njemačkog Saveznog ministarstva za međunarodnu saradnju i razvoj Savezne Republike Njemačke, u čijoj realizaciji partnersku podršku pruža i Ministarstvo za obrazovanje, mlade, nauku, kutlru i sport u uskoj saradnji s Pedagoškom zavodom, planirane su posjete i STŠ „Hasib Hadžović“ te SSŠ „Džemal Bijedić“ u Goraždu.\nTokom današnjeg i sutrašnjeg dana, predstavnici GIZ-a posjetit će i firme iz metalskog i mašinskog sektora na području BPK Goražde.\nVažno je napomenuti da je želja eksperta za stručno obrazovanje u GIZ-u da se nakon završenog istraživanja i analize potreba poslodavaca, sagledaju mogućnosti direktne implementacije stručnog obrazovanja i praktične nastave u firmama.


Prirodno hlađena kuća na plaži u Australiji - Gradjevinarstvo.rs\nKuća na plaži „Martha Beach House“, delo arhitektonskog biroa Wolveridge Architects, je prirodno hlađena porodična kuća smeštena u predgrađu Melburna, Australija. Ona je druga kuća u ovom naselju koja je projektovana od strane istog arhitektonskog biroa, i iskorišćava prethodna iskustva arhitekata kako bi pružili udoban porodični dom.\nKuća ima fleksibilan stambeni prostor, uključujući četiri spavaće sobe, kuhinju i trpezariju koje su smeštene na severnoj strani koja gleda na bazen. Prostori različitih nivoa intimnosti i prirodnog osvetljenja stvaraju različite atmosfere sa maksimiziranim unosom prirodne svetlosti i vidikovcima za uživanje u pejzažu.\nKuća na plaži „Martha Beach House“ pruža zaštitu stanarima od predominantnih primorskih vetrova i koristi unakrsnu ventilaciju za efikasno hlađenje svojih prostorija.\nZgrada poseduje velikodušan prostor za decu sa područjima za učenje i igru i spavaćim sobama. Niži nivo omogućava stanarima da se posvete različitim vikend aktivnostima bez narušavanja svakodnevnog života domaćinstva.


RTCG - Radio Televizija Crne Gore - Nacionalni javni servis :: Politika :: Zajedničkim djelovanjem da smijene vlast\nDF POZIVA OPOZICIJU 17. 12. 2018. 17:10 >> 17:01 10\nDF POZIVA OPOZICIJU\nZajedničkim djelovanjem da smijene vlast\nDemokratski front pozvao je opozicione kolege da zajedničkim djelovanjem smijene aktuelnu vlast i uspostave, kako su naveli, vladavinu prava u Crnoj Gori.\nU pismu koje su lideri DF-a Andrija Mandić, Nebojša Medojević i Milan Knežević, uputili Demokratskoj Crnoj Gori, SDP-u, SNP-u, Demosu, Ujedinjenoj Crnoj Gori, GP URA, te nezavisnim poslanicima, navode da događaji, u kojima je još jednom demonstrirana spremnost DPS-a i njegovih satelita da golom silom i zloupotrebom svih državnih resursa, sudstva i tužilaštva, ne prezajući od kršenja Ustava hapšenjem poslanika bez skidanja imuniteta, brani opstanak na vlasti, pokazali su da je zajedničko djelovanje opozicije od fundmentalne važnosti za proces smjene režima i uspostavljanja vladavine prava.\n“I sami smo bili svjedoci, da kada se čak i na kratak period solidariše cjelokupna opozicija, nezavisni mediji i civilni sektor, sistem je primoran da djeluje po Ustavu i zakonima, a ne po partijskim direktivama DPS-a. Zbog toga, smatramo da bi opozicija trebalo da postigne dogovor o zajedničkom djelovanju, koji bi omogućio da i ubuduće vrši sličan zajednički pritisak kada se dešavaju kršenja prava građana Crne Gore i kako bi mogli da postignemo neophodni cilj, kojem svi u načelu težimo, a to su – fer i slobodni izbori u Crnoj Gori. Činjenica da smo u strankama i političkim organizacijama koje su različite ideološke, nacionalne i programske profilacije, nikako ne može da bude razlog zbog kojeg se ne bismo mogli okupiti oko zajedničkog cilja – smjene režima i stvaranje uslova za održavanje fer i slobodnih izbora”, navode oni.\nLideri DF-a poručuju da zajedničko opoziciono djelovanje političkih organizacija koje među sobom imaju čak i dijametralno suprotne stavove po nekim pitanjima, nije nepoznanica ni u našem regionu, a kamo li u Evropi.\n“Ako je cilj važan i opšti, a sloboda, vladavina prava, socijalna stabilnost, funkcionalnost države i njenih institucija, rešavanje problema građana svakako to jesu, moramo zanemariti razloge zbog kojih ne bismo mogli zajedno djelovati, a istaći i dati prednost onim razlozima zbog kojih to treba da uradimo”,navodi se u saopštenju.\nPredlog Demokratskog fronta je da našim zajedničkim vaninstitucionalnim djelovanjem, koje podrazumjeva opšte građanske proteste, natjeramo Vladu Duška Markovića da podnese ostavku kako bi se nakon toga pristupilo stvaranju uslova za održavanje fer i slobodnih izbora. Naravno, mi smo otvoreni za svaku ideju i predlog kolega iz opozicije o načinu djelovanja kojim bi došli do zajedničkog cilja”, navode lideri DF-a.\nZbog svega navedenog, kako dodaju, ovim pismom bi željeli da iniciramo sastanak cjelokupne parlamentarne opozicije, bez ikakvog uslovljavanja, na kojem bismo razmotrili mogućnosti za zajedničko djelovanje.\n“Molimo Vas, budite slobodni da predložite vrijeme i mjesto sastanka, na nivou predsjednika opozicionih parlamentarnih stranaka”, navode oni u saopštenju.\nZa svetinje spremni da polože i živote\n10. 06. 2019. 36\n"Korać poručuje glasačima da izaberu SPC ili DPS"\n08. 06. 2019. 6\nCarević za nekoliko mjeseci ostvario odlične rezultate\n05. 06. 2019. 14


Dr Anders Jansen: Crna Gora uspješna u borbi protiv koronavirusa – Portal Bar\nDr Anders Jansen:…\nCrnogorski zdravstveni sistem uspješno se bori sa COVID19 pandemijom o čemu svjedoči značajan pad broja zaraženih u odnosu čak i na Njemačku gdje se bilježi rast oboljelih, kazao je šef delegacije Instituta Robert Koh, dr Anreas Jansen .\nEkspertska delegacija Nacionalnog instituta za javno zdravlje Njemačke „Robert Koh“, prethodnih dana boravila je u radnoj posjeti Crnoj Gori.\nDr Jansen je, nakon posjete bolnicama i domovima zdravlja u cijeloj zemlji, naročito pohvalio rad zdravstvenih radnika i njihovu požrtvovanost u borbi protiv COVID19 infekcije.\n“Naravno postoje stvari koje treba i popraviti, naravno vidimo da i u Njemačkoj postoje stvari koje treba popraviti. Trenutno imamo i veći broj slučajeva u Njemačkoj nego u Crnoj Gori, čak imamo i značajan rast broja zaraženih u Njemačkoj“, kazao je on.\nŠef delegacije njemačkog epidemiološkog Instituta posebno je naglasio značaj poštovanja mjera tokom epidemije.\n“Ono što svi treba da uradimo, i mi i vi, jeste da svako da svoj lični doprinos da se poboljša stanje jer od svih nas posebno zavisi. Dakle, od nas zavisi koliko ćemo sebe zaštiti, koliko ćemo poštovati mjere, a samim tim i koliko ćemo zaštiti svoju okolinu, svoje prijatelje, svoju porodicu i sve nas. A, mi to vidimo i u Njemačkoj, tj. vidjeli smo kada počne da opada broj zaraženih, ljudi se opuste, manje se pridržavaju mjera i odmah ponovo imamo rast oboljelih.“\nNaglašavajući značaj poštovanja epidemioloških mjera, dr Jansen je pozvao građane na vakcinaciju kao najzanačajniju stratergiju u borbi protiv virusa.\n“Dakle, sigurno još ovo ljeto i jesen moramo izdržati, moramo se pridržavati sve dok ne budemo dostigli zadovoljavajući broj vakcinisanih jer ustvari vakcina sada jeste jedino sredstvo koje nam služi i koje nam može pomoći u ovome. Dakle, to vidimo i na međunarodnom nivou, i u Njemačkoj i u vašoj zemlji.“\nNakon obilaska zdravstvenih ustanova u Crnoj Gori, dr Jansen je pohvalio Strategiju Vlade Crne Gore o imunizaciji i izrazio spremnost za zajedničko djelovanje i pomoć na svim nivoima kako bi pandemija bila zaustavljena.


1 godinu 10 meseci pre\t#859 od Zarko\nZarko je napravio novu temu: Zaječarsko uz olimpijce Srbije i na putu za Tokio\nZaječarsko, kao ponosni sponzor Nacionalnog olimpijskog tima, podržavaće naše olimpijce i u narednom ciklusu. Saradnja sa Olimpijskim komitetom Srbije nastavlja se na obostrano zadovoljstvo i u odličnom sportskom duhu.\n„Zaječarsko pivo u svakom trenutku i pod svim okolnostima veruje u i podržava Nacionalni olimpijski tim. Želimo da podržimo naše olimpijce koji postižu odlične rezultate zahvaljujući svom talentu i upornosti. Ulaganje u srpski sport vidimo kao investiciju u budućnost mladih i budućnost ove zemlje.” navodi Jasmina Trrijić, Brand menadžerka kompanije HEINEKEN Srbija.\n„Vrednosti koje dele Olimpijski komitet Srbije i Zaječarsko dovele su do toga da se partnerstvo, koje traje već osam godina, nastavi i u narednom Olimpijskom ciklusu. Olimpijski komitet Srbije i Zaječarsko promovišu sportski odnos prema životu, fer-plej i rezultat zasnovan na trudu i upornosti..” navodi Đorđe Višacki generalni sekretar Olimpijskog komiteta Srbije.\nDetalji buduće saradnje biće precizirani neposredno nakon završetka Olimpijskih igara u Riju, a zasnivaće se na kontinuiranoj podršci u naredne četiri godine, kako tokom priprema i kvalifikacija, tako i tokom učešća naših olimpijaca na Olimpijskim igrama u Tokiju 2020. godine.


Tanjug 1. avgusta 2021. 08:06\nPIROT – Piroćanci će uskoro dobiti najmoderniju javnu rasvetu koja će omogućiti velike uštede u utrosku energije, biće zamenjeno ukupno preko 6.800 svetiljki, a već sada zamenjeno je preko 800, kazao je Tanjugu gradonačelnik Pirota Vladan Vasić.\n„Verovatno se ljudi pitaju kako funkcioniše zamena svetiljki u gradu i gde završava otpad. Na svu sreću, otpad završava u Regionalnoj deponiji Pirot gde smo angažovali ljude da u što je mogućoj meri stare sijalice budu reciklirane“, rekao je Vasić.\n„Do sada je oko 800 starih svetiljki zamenjeno, od ukupno 6.800 svetiljki koliko će biti zamenjeno. Nove svetiljke su smeštene takođe na Regionalnoj deponiji, gde se recikliraju i stare, a ljudi koji su angažovani preko javnih radova rade na razmontiranju starih svetiljki i selekciju otpada koji će se prodati kasnije kao sekundarna sirovina“, kazao je Vasić.\n„Primamo stare svetiljke, recikliraju se i odvajaju za sekundarnu sirovinu tako da je to dobar primer za sve“, kazao je direktor Ivanov.


JEDINSTVEN ART PROJEKAT: Slike sa likovne kolonije na daljinu | Novosti.RS\nU GALERIJI „Obojena svetlost“ Centra za kulturu u Požarevcu, otvorena je izložba radova sa Prve srpske likovne kolonije na daljinu „Tulba 2020“.\nKolonija je realizovana u periodu od juna do avgusta ove godine, ali, zbog epidemije korona virusa, nije održana na ranije planiranoj lokaciji – Domu učenika na Tulbi.\nOdržana je kao onlajn kolonija, prva takve vrste u našoj zemlji, uz učešće preko dvadeset slikara iz cele Srbije, virtuelno povezanih preko veb kamera i računara.\nNakon Požarevca, izložba se seli u Žagubicu, a potom u Petrovac na Mlavi.\nKORONA RAZMAHALA SLIKARSKE ČETKICE: Uprkos epidemiji održana likovna kolonija „Sećanje na Dževa“ (FOTO)\n16. 08. 2020. u 17:39\nNAŠI SLIKARI U ANIMIRANOM FILMU: Srpski umetnici deo ambicioznog projekta i velikog poduhvata\n30. 08. 2020. u 17:12\nČEKAJUĆI BIJENALE MLADIH: Udruženje likovnih umetnika Srbije obnavlja čuvenu međunarodnu smotru\nPožarevac Likovna kolonija Likovna kolonija „Tulba 2020“ „Tulba 2020“


PUKLA SNS AKADEMIJA: Đurićeva naučila napamet vređanje, pa zaboravila tekst! (VIDEO) - Naša Borba\nPUKLA SNS AKADEMIJA: Đurićeva naučila napamet vređanje, pa zaboravila tekst! (VIDEO)\nTokom svog prvog učešća u emisiji “Reč na reč”, Đurićeva je demonstrirala zavidne veštine u vređanju sagovornika, političkih neistomišljenika, upadanju u reč i vikanju, što je izazvalo ogromno oduševljenje kod Vožda Vučića, poznatog po tome što je i sam u mladosti delovao kao neko ko nije birao reči i neretko prelazio granice pristojnosti.\n– Mislim da se pomalo razumem u politiku i mogu da prepoznam one koji su talentovani. To dete je, da ne kažem najtalentovanije koje sam video u poslednjih 15, 20 godina, ali svakako jedno od najtalentovanijih u politici. Pokazala je takvu energiju, srčanost koja me je negde podsetila na vreme kada sam ja bio mlad, negde pre jedno 25 godina, ali ona je pametnije i bolja od mene – naglasio je lider naprednjaka. Iz sinoćnje emisije: Aleksandar Jovanović Ćuta i Nevena Đurić\nPritisak koji se sručio na leđa mlade jurišnice SNS i očekivanja da bude mladi Vučić u ženskom obliku su uzela svoj danak. Nevenu su sinoć poremetile dve reči „polako, polako“ koje izgovorio Aleksandar Jovanović Ćuta iz pokreta Ekološki ustanak.\nPo svemu viđenom, deluje da je prvi čovek države pogrešio i da je prerano izašao sa ocenom da postoji neko u SNS ko ume bolje da vređa protivnike od onog Vučića iz devedesetih godina. Teško da je i sam predsednik danas na tom nivou. Imajući u vidu da gotovo deset godina drži fizičku distancu od opozicije, koliko je prošlo od poslednjeg TV duela, nerealno je i očekivati da je u formi u kakvoj je nekad bio.\nPrethodni tekstKON POZVAO NAROD: Ne plašim se, spreman sam da se žrtvujem!\nSledeći tekstOBUĆINA PORUČILA LONČARU: Narod će krenuti na vas, ne plaši ih to što vam je nadimak Smrt!